
Knjižica »BIT ČETE MI SVJEDOCI « nastala je kao plod višegodiš- 
njeg rada i iskustva oko spremanja mladih na sakramenat Potvrde . 
Budući da se sve više posvuda uvodi praksa da se tom sakramentu 
pripuštaju mladi a ne djeca , -r- jer se radi o sakramentu kršćanske 
zrelosti — knjižica je pisana za mlade 8 . razreda osmogodišnje Škole 
i za srednjoškolce . Kod mlađih vjeroučenika, nekoja teža pitanja , mogu 
se izostaviti . 

Ovom prilikom ujedno se posebno zahvaljujem o. Rudoifu Braj - 
čić jer mi je on pregledao cijeli tekst i dao mi svoje upute i savjete . 
Također se zahvaljujem i o. Ivanu Kozelj, o. Ivanu Fuček i o. Pre- 
dragu Belić, kao i svima ostalima koji su mi svojim savjetima po- 
mogli kod izdavanja ovog kviza za krizmanike. 

Zahvaljujem se i Pavlu Cmjac koji je pripremio za tisak obnov- 
ljeno izdanje 

s . Mirjam 






1. Koja je svrha knjižice »BIT ĆETE MI SVJEDOCI«? 


»BIT ĆETE MI SVJEDOCI« želi vam pomoći da se sjetite svega 
onoga što ste kroz osam godina vjeronauka učili (i naučili) i ujed- 
no da vam dadne jedan zaokružen pogled ili sintezu vaše vjere 

i vašeg kršćanstva. 

Vjerovati ne znači samo prihvatiti određen skup istina, nego 
s ljubavlju prihvatiti Boga koji nam se po ovim istinama objav- 
ljuje. 


2. Otkuda se polazi? 

Radi jasnoće i pregleda ići ćemo redoslijedom koji nam 
pruža sama Biblija: od stvaranja, pa prvog grijeha — preko 
stalnih nastojanja Boga da zahvatima u povijesti privuče k sebi 
pojedince (Abraham, patrijarsi) i preko njih cijeli narod Izrael, 
a zatim preko Izraela i cijelo čovječanstvo u Isusu Kristu, koji je 
iznikao u krilu Izraela i za kojega je cijela povijest toga naroda 
bila priprava — da bi zatim u Njemu i po Njemu, koji je Glava 
Crkve, cijelo se čovječanstvo vratilo u ljubav Trojstvenog Boga od 
koga je i poteklo. 


3. Što se želi dati? 


Osim iznošenja Božjeg p ana spasenja kroz Bibliju u ovom se 
kvizu ili knjižici želi dati kratak pregled 10 Božjih zapovijedi koje 
su naš putokaz k Bogu Trojstvenome, te kratki prikaz 7 sakrame- 
nata — tih sedam (7) Kristovih ruku kojima nas privlači k sebi 
i baca nas u samog Boga, čiji je on vidljivi znak ili sakramenat. 
















4. Što je Biblija? 


Na ovo pitanje mogli bismo odgovoriti sasvim kratko: 

Biblija je Božja riječ ljudima. 

No pustimo stručnjake da oni kažu svoje: 

»Ima jedna knjiga vrlo stara, a uvijek nova. 

Što je to što ovoj knjizi pribavlja toliku reputaciju, što joj daje ovakvo 
mjesto u čovječanstvo? Što? * *— Uvjerenje da ova knjiga potječe od Boga, 
uvjerenje da sadrži Božje misli, uvjerenje da čuva poruku Au ora svijeta 
ljudskom rodu. Za ovu knjigu vele njeni poklonici, da je učiteljica mudrog 
života, putokaz na raskršću, skretnica na zamršenim kolosjecima života, 
vodič -ka sreći. 


Ne možemo mimoići ovu velebnu knjigu, koju neki naprosto zovu 
KNJIGA — grčki: BIBLION — BIBLIJA, a drugi je nazivaju grčki: HE 
GRAFE što znači; PISMO ili SVETO PISMO«i. 

»Biblija ili Sveto Pismo jest zbirka knjiga koje Hebreji i kršćani na 
svoj način smatraju svetima« ... 

»No, Biblija je uz to i spomenik historije čovječanstva, jedna od naj- 
starijih knjiga, u kojoj je genij Hebreja na svoj način asimilirao i dalje 
obogatio razmišljanje i mudrost drevne Mezopotamije i Egipta, da je 
onda obogaćenu grčkim genijem, po Novom svijetu i daljnjem kršćanskom 
razmišljanju unese u tadanji grčko-rimski svijet. Tako je ona ušla u te- 
melje naše evropske kulture i civilizacije« 2 . 


i Ivan Golub, Bilješke s predavanja, Zagreb 1964. 

* Bonaventura Duda, Opći uvod u Bibliju, u Bibliji izdanje Stvarnosti, Zagreb 
1968. str. 233. 


9 



5. Kako se dijeli Biblija? 

i* 

Biblija se dijeli na: 


• 46 knjiga STAROGA ZAVJETA i 

c 27 knjiga NOVOGA ZAVJETA — ukupno 73 knjige 

• Povijesne knjige 

• Proročke knjige 

• Mudrosne knjige 

• 4 evanđelja (Matej, Marko, Luka i Ivan) 

• Djela apostolska 

• Poslanice: oko 14 poslanica sv. Pavla i 7 ostalih poslanica 

• Otkrivenje ili Apokalipsa 


6. Tko ju je pisao? 

Glavni autor Biblije je Bog. 

Sv. Teofii Antiohijski piše oko 180. g. da su sve knjige Biblije, Starog 
i Novog Saveza nadahnute Božjim Duhom. A to ponavljaju također i kasniji 
Koncili, pa i II. vatikanski sabor. 

No, iako je Bog glavni autor Biblije, ipak nije on to velebno djelo 
ostvario bez ljudi, svojih suradnika. 


7, Na koji je način Bog autor Biblije? 


Bog nije autor Biblije na taj način da bi biblijskom piscu diktirao ono 
što je trebao napisati, niti ga samo čuvao od zablude, nego je nadahnjivao 
njegov um i poticao volju i ostale sposobnosti da shvati i napiše ono što 
je Bog želio da kaže ljudima. 


Stoga ćemo u Bibliji naići na najrazličitije stilove pisanja: od najve- 
ćih pjesnika (npr. prorok Izaija) pa do ljudi kojima je pero išlo teško 
i čije su rečenice pune gramatičkih grešaka. Za nekoie knjige napose SZ 
nije niti točno poznat biblijski pisac, pa se po njegovom stilu i načinu 
pisanja, te po povijesnim i geografskim činjenicama može zaključiti nje- 
gova dob, kultura i vrijeme pisanja. — U Bibliji su zastupane gotovo sve 
književne vrste pisanja: Povijest — kronike, poslovice, pjesništvo i proročko 
govorništvo itd. 

No, uza svu tu različitost i mnoštvo biblijskih pisaca, — te uza svo 
veliko povijesno razdoblje u kojem je Biblija pisana: od 1300. g. pr. Kr. 

do 100. g. p. Kr. — Biblija je homogena i jedinstvena jer je njezin glavni 
autor BOG. 

Proroštva SZ se divno ispunjaju u NZ. Stari i Novi Zavjet nisu me- 
đusobno protuslovni, već se upotpunjuju. Sv. Augustin je već lijepo rekao: 

»Novi Zavjet u Starom se skriva, Stari Zavjet Novim se otkriva«. 


8. Što nam Biblija želi reći? 


Ponajprije što nije svrha Biblije? — Biblija nema svrhu dati znanje 
o fizičkoj, geološkoj, kemijskoj ili biološkoj građi svijeta. Nadalje: »Bibliji 

nije svrha dati povijest u znanstvenom smislu. Svrha Biblije jest dati Božju 
objavu ljudima svih vremena i krajeva, svake dobi i svih stupnjeva nao- 
brazbe. Ova svrha određuje izražajna sredstva i načine za svoje postignuće. 
Ona nam ujedno otkriva smisao koji je biblijski pisac pridavao pojedinim 
riječima u koje je zacdjevao Božju objavu. 

Budući da je Biblija namijenjena ljudima svake dobi, mora biti pisana 
jednostavno tako da bude pristupačna priprostima, treba biti pisana du- 
boko da prosvjetljuje veleumove.«3 

Imunitet zablude odnosi se samo na sudove biblijskog pisca. 

Osim toga da bismo dobro razumjeli Bibliju moramo znati da je u njoj 
Božja riieč izrečena u ljusci ljudske riječi. Kao što -se Isus Krist Božji 
Sin utjelovio uzevši ljudsko tijelo i postao čovjekom, da bi nam objavio 
nevidljivog Boga, tako se i Bog kroz povijest »služio ljudskom (riječju da 
nam objavi svoje želje, istine o čovjeku i sebi samome. Zato je kršćanstvo 
bitno silazna a ne uzlazna religija. U .uzlaznim religijama kao što su: hin- 
duizam, budizam, taoizam, itd. izvanredni pojedinci su nastojali svojim 
umom -pronaći smisao svijeta, Čovjeka i života. Međutim, »naša je religija 
prvenstveno silazna: Bog se sam sagnuo k čovjeku i zaigrao u njegovoj 
povijesti kao njezin Tvorac, Suradnik, Cilj, Ostvaritelj. ... Konačno je 
sišao <k nama i postao Emanuel = Bog s nama« 3a 


9. Kako da je čitamo? 


Bibliju ćemo čitati uzevši u ozbir ovo sve što smo dosad o njoj rekli: 
dakle, nećemo u njoj tražiti prvenstveno neke znanstvene izvještaje o 
postanku svijeta i čovjeka, nećemo tražiti niti strogu povijest, pogotovo 
iz prvih glava Biblije, tj. Knjige Postanka. 

Naprotiv, budući da znamo da je Biblija — Pismo našeg Oca koji nas 
zove i čeka, čitat ćemo je s ljubavlju otvorena srca i spremna duha da 
prihvatimo sve ono što nam On po njoj poručuje i traži. 


s Ivan Gc’.ub, Bilješke s predavanja, Zagreb 1964. 

5a Bonaventura Duda, »Biblija knjiga Božjega naroda«, str. 8 (s kripta) Zagreb 1979. 

10. Što znači nešto stvoriti? 


»U početku stvori Bog nebo i zemlju...« kaže nam prvi redak 1. gl. 
Biblije. 

Svijet, dakle nije postojao oduvijek, nego ga je Bog stvorio iz ničega 
u vremenu. Prije stvaranja postojao je samo Bog. To je objavljena istina. 

Bog stvara — na hebrejskom je to riječ »bara« koja uvijek označuje 
izvanredno Božje djelovanje. Nikad se ta riječ ne upotrebi ava da označi 
neko čovjekovo djelovanje kao npr. u našem jeziku: taj i taj umjetnik 
stvara itd 

Prema tome možemo zaključiti da je samo Bog stvoritelj u punom 
smislu te riječi. Samo On može stvoriti nešto potpuno iz ničega, dok mi 
ljudi i kad stvaramao zapravo »fabriciramo« — proizvodimo: već posto- 
jeću materiju prerađujemo, dotjerujemo, preoblikuj emo. 


11. Kako znanost tumači postanak svijeta? 


Do današnjeg dana bilo je postavljeno mnogo znanstvenih teorija o 
stvaranju svijeta i čovjeka. 

Danas se općenito govori da je Zemlja u početku bila užarena masa 
— kugla koja se vrtnjom ohladila toliko da se na njoj jednog dana poja- 
vio život. Ta jednostavna teorija, prilagođena dječjem i pučkom shvaćanju, 
poprima više manje znanstvena upotpunjenja. 

U jednoj od znanstvenih knjiga namijenjenoj širokoj publici kaže se 
ovo: u početku je postojao golemi oblak vodika i raznih čestica koji se 
zbog gravitacije i vrtložnog gibanja kondenzirao prema središtu i prema 
raznim točkama na periferiji. Tako su nastali protosunce, i protoplaneti 
koji su postupno dobili sadašnji izgled. 

Ovaj izvještaj se približava Kant-Laplace-ovoj teoriji prema kojoj bi 
u početku bila neka plinovita maglica koja bi se pomalo ohlađivala i tim 
ohlađivanjem su se stvorili centri od kojih su nastali planeti, sunca, itd. 

Nekoji su opet više skloni teoriji Le Maitre-a prema kojoj bi postojao 
neki prvotni atom neizrecive gustoće i milijardske tonaže čijom bi eksplo- 
zijom i širenjem nastali bezbrojni sunčani sistemi i zviježđa, tim više što 
danas većina učenjaka tvrdi da se svemir stalno širi. 


Mogli bismo još nabrajati i dodavati mišljenja raznih stručnjaka o 
postanku svijeta no da zaključimo ukratko ovo: nauka će istraživati i doći 
do novih rezultata, no nikad neće moći prijeći granicu materije bez pomoći 
filozofije i Objave — jer nikada ne može reći: Odakle prvi atom? 




Gustave Dore 


U početku . . . 


»U početku svori Bog nebo i zemlju. Zemlja bijaše pusta i prazna: tama se pro- 
stirala nad bezdanima, i Duh Božji lebdio je nad vodama.« (Post 1, 1-2) 

I baš zbog toga, mnogi učenjaci kad razmišljaju i istražuju nastanak 
prve materije, okreću se Bibliji i potkrijepljeni svojim dugogodišnjim nauč- 
nim radom daju ovakve izjave: 


»Stoga, oni koji priznaju ono što uče prirodne znanosti, moraju priznati 
da je svijet stvoren, a to dakako, ne po prirodnim nekim zakonima, budući 
da su i ovi zakoni nastali time što su stvoreni. Stoga je posve naravno i 
dosljedno da ovog stvaranja nije moglo biti bez Stvoritelja. Ovo je jedini 
zaključak koji odgovara stvarnosti. Tko se prirodnim znanostima ba vi 
otvorenih očiju i umom koji samo istinu traž i mora doći kTs tvori tgfliiT 
k Bogu« izjavljuje učenjak KesseK ~ 

U istom smislu ide i biofizičar Fr. Allen: 


l 


»Svemir, budući da nije mogao nastati sam od sebe i po sebi, nastao 
je tako što je bio stvoren. Stoga mora postojati i prvi Uzrok, vječni, sve- 
znajući i svemogući Stvoritelj, a svemir je njegovo djelo« 5. 

Dodajmo još i mišljenje učenjaka Brauera: 

»Prirodoznanstveni podaci kao i razmišljanja nad ovim podacima vode 
nas do konačnog zaključka, a taj je da svijet nije mogao početi drukčije 
nego što je stvoren. Stvaranje, dakako, govori o Božjem sveznanju i sve- | 
mogućstvu. A prirodne znanosti time što otkrivaju neop isivo snažne, zsliht- 
šene i umne zakone na kojima je prirod a izgrađena dokazuju da je ona 
fljelo premudrog Stvoritelja«* *. " 


12. Kako Biblija govori o stvaranju? 


Već smo ranije, govoreći o Bibliji, rekli da je ona pisana jednostavno, 
a opet duboko, tako da bi je razumjeli i jednostavni i učeni. Tako možemo 
reći da je opis stvaranja mišljenje ljudi onoga vremena o postanku svi- 
jeta, a koje ipak u sebi nosi jezgrovitu istinu: BOG JE STVORITELJ SVE- 
GA (SVIJETA). 


Zaista, zar možemo Bogu predbacivati što se spustio na razinu ljudi 
onoga vremena, kojima se objavio. Već poznati Voltaire primjećuje . . . 
»Bog se, govoreći Židovima, snizio do njihova shvaćanja«. Nitko ga ne bi 
razumio u pustinji Horeba ili drugdje, da je kazao: U početku svakoj mate- 


riji utisnuh centripetalnu i centrifugalnu silu, a ta je dvojaka sila bila prvi 
uzrok uređenja svemira. Poslije toga zapovjedih svjetlosti da se razastre sa 
svih sunaca i da u jednom času prevali kroz eterni prostor milijune milja: 
Ustanovih nadalje, da zvijezde teže jedna drugoj u protivnom smjeru... 
Da se je Vječni Geometar izrazio na ovaj način, nema sumnje, da nitko 
ne bi razumio ni jedne riječi od sviju ovih uzvišenih istina.' 


4 Božo Vučo, Jezik današnjih američkih prirodoslovaca, Zagreb 1971, str. 88 

5 Isto strana. 89 

• Isto str. 93 

7 Ivan Golub, Bilješke s predavanja, Zagreb 1964 

Bog je dakle, dopustio da biblijski pisac opisujući stvaranje bude sa- 
svim čov ek svoga vremena čija su poimanja kozmogonije za nas vrlo pri- 
mitivna, da ne kažem djetinjasta. 

Za njih je Zemlja bila ravna ploča, a nebo razapeto kao šator, no 
prilično čvrsto jer su na njemu bile pričvršćene zvijezde. Sunce je imalo 
otvor kroz koji je ulazilo i kroz koji bi navečer izlazilo na počinak. Osim 
toga postojali su otvori na svodu za kišu kroz koje se ova spuštala na 
zemlju. A sve se kupalo u vodi, zemljina ploča je na njoj plivala a nad 
svodom su također bile nagomilane vode. 

No uza sve to ipak je Izrael onog vremena u svom poimanju svijeta 
i čovjeka bio daleko iznad drugih naroda zahvaljujući Božjoj objavi te 
kod biblijskog opisa stvaranja ne nalazimo nikakvih proturječja ili neuku- 
snih opisa koja u tolikom broju nalazimo u brojnim mitovima npr. »Enu- 
ma eliš« (babilonski mit), grčkim, itd. 

Opis stvaranja je pučki jednostavan, no zdrav i nigdje se direktno ne 
protivi znanstvenom tumačenju postanka svijeta. 

13. Problem stvaranja čovjeka — evolucija 

Danas će još jedva tko uzeti doslovce izvještaj 2. gl. Postanka o stva- 
ranju čovjeka iz praha zemaljskoga. 

Sve veći broj učenjaka prihvaća evoluciju kao način na koji su se bića 
razvijala od nižih prema savršenijima. 

Prije desetak ili dvadesetak godina znali su se nekoji ateisti prijetiti 
vjernicima da će, ukoliko kemija uspije proizvesti u retorti prvu organsku 
materiju od anorganske, dokazati neopstojnost Božju. 

Međutim ta tvrdnja i taj strah vjernika su neopravdani. 

Još u prošlom stoljeću i 866. Louis Pasteur je izjavio na Akademiji Nau- 
ka da se ne može dokazati da ne postoji samorodno rađanje. Nauka i 
danas istražuje i došla je do mnogih organskih spojeva u laboratorijima. 
No vjernik nije zbunjen mogućnošću samorodnog rađanja jer on zna da 
je i ono moralo dobiti od Boga impuls i da se moralo odvijati po zako- 
nima danim od samog Boga. 

Samorodno rađanje ne protivi se ni jednom članku vjere. 

No ni samorodno rađanje nije rješenje svih problema. 

Kako se život dalje odvijao? 

Na to pitanje je teško odgovoriti i samim učenjacima. Ako promatramo 
živa bića, očito je stupnjevan e od jednostavnijih oblika prema sve savr- 
šenijima. No kako se to zbivalo? Nije li transformizam još uvijek velika 
tajna i tumačenje na temelju nepotpunih povijesnih činjenica? Nije li i 
sama evolucija imala svoje regresije i krivudanja? A danas možda i neki 

zastoj? Zašto i dandanas postoje ljudi na vrlo niskom stupnju kulture 
dok je čovječanstvo već stupilo u atomsko doba? Hoće li oni sada u 20 
godina prevaliti onaj napredak što ga je veći dio čovječanstva prevalio 
u 4000 ili više tisuća godina? 

I sami učenjaci odbacuju danas tvrdnje koje bi odveć naivno i olako 
primijenile transformizam ili evoluciju na razvitak biljnih i životinjskih 
vrsta. 

Na znanosti je da istražuje! 

A vjerniku neće vjera biti manja ili osakaćena ako prihvati da je Bog 
u svojoj nedohvatljivoj mudrosti stavio u prirodu zakone po kojima se 
kroz velika vremenska razdoblja razvijao život. Crkva nije osudila evolu- 
ciju, ali je nije ni kanonizirala. 

Ipak od svih problema dosad navedenih, modernog čovjeka najviše 
zaokuplja pitanje: 


Da li j 3 čovjek postao od majmuna? 


Danas je to pitanje vrlo aktualno i u većini školskih priručnika naći 
ćemo potvrdan odgovor. 

Ima učenjaka kao što su Teilhard de Chardin i J. Rostand koji govore 
o sličnosti anatomije čovjeka i majmuna u probavnom, cirkulacijskom su- 
sustavu, morfološkoj strukturi. 

Međutim, svaki učenjak će priznati da čovjek po svojoj inteligenciji 
daleko nadmašuje majmuna, a još 1945. učenjak Boule je odlučno tvrdio 
da se danas ne može govoriti da se čovjek razvio od majmuna. 

»Današnjeg učenjaka tjera u smijeh blaženo zadovoljstvo čovjeka s uli- 
ce, koji prilikom posjeta zoološkom vrtu smatra sebe, da je na strani 
nauke, kada tvrdo drži, da je potekao od orangutana, gorile ili čimpanze, 
što ih je malo prije gledao pred sobom. Da je čovjek postao od majmuna, 
kaže nešto potcjenjujući profesor Boule, — o tome se danas ne čuje go- 
voriti. O tome govore samo pisci koji nemaju ništa zajedničko s naukom . , . 

Mišljenje, da čovjek potječe od majmuna, krivo je i mora se odbaciti. 
Po svom dalekom postanju, jedan i drugi pripadaju različitim stablima 
(filui lima), koji su se morali vrlo brzo odijeliti od svoje zajedničke 'loze, 
predstavljene malenom zajedničkom formom koju niti ne poznajemo« 8 . 

Što mi kao vjernici trebamo o tome misliti? 


Pretpostavimo da se čovjek razvio od nekog živog bića za koje se do 
danas ne zna, ili još nije otkriveno u fosilima: u tom slučaju je Bog poseb- 
nim zahvatom morao poseći u evoluciju, i to: 


1. da pripravi u posljednje 

2. da stvori i ulije dušu. 


• I 


stadiju životinjsko tijelo za primanje duše: 


s F. M. Bergounioux, H&rmonies du monde moderne. Pariš 1945. 
vidi u: Ivan Golub: »Biblija u rukama katehete«, Zagreb 1965., str. 38 

14. Problem Adama i Eve 

Izvještaj 1. gl. knjige Postanka 

I reče Bog: »Načinimo čovjeka na svoj sliku, sebi slična, da bude 
gospodar ribama morskim, pticama nebeskim . . . 

Na svoju sliku stvori Bog čovjeka, na sliku Božju on ga stvori, 
muško i žensko stvori ih« (Post 1,26 — 27). 

Izvještaj 2. gl. knjige Postanka 

Čovjek nadjene imena svoj stoci, svim pticama u zraku i živo- 
tinjama u polju. No, čovjeku se ne nađe pomoć kao što je on. 
Tada Jahve, Bog, pusti tvrd san na čovjeka te on zaspa, pa mu 
izvadi rebro, a mjesto zatvori mesom. Od rebra što ga je uzeo 
čovjeku napravi Jahve Bog, ženu pa je dovede čovjeku. 

Nato čovjek reče: 

»Gle, evo kosti od mojih kostiju, 
mesa od mesa mojega! 

Ženom neka se zove, 

od čovjeka kad je uzeta!« (Post. 2,20 — 23). 

Ovaj tekst još uvijek predstavlja poteškoću za tumače Sv. Pisma. Nitko 
danas ne pomišlja da je Gospodin Bog odigrao tada ulogu kirurga i opera- 
tivnim zahvatom od Adamova rebra načinio Evu, no posve je sigurno da 
tekst u sebi krije neko duboko značenje. Većina egzegeta danas tumači 
ovo mjesto alegorijski — tj. u prenesenom značenju. Ako tako uzmemo 
tekst, onda iz njega možemo povući više značenja, ili činjenica o odnosu 
muškarca i žene: 

• žena je iste naravi kao i muškarac, dakle njemu jednaka i ravno- 
pravna; 

• žena je prava pomoćnica mužu, kao i on njoj, zbog tjelesne i psiho- 
loške komplementarnosti uvjetovane razlikom spolova, koju je sam Bog 
htio u svrhu obitelji; 

• »rebro« nekoji tumače tako da je Bog stvorio ženu — ne kao bilo 
kakvu pomoćnicu mužu — već kao onu koja će mu biti posebno bliza, bliza 
srcu i koja će na njega imati veliki utjecaj, što se ostalom vidi već u tre- 
ćoj glavi Biblije. 

15. Izvještaj Biblije 


U 3. gl. Biblije odigrala se prva i najveća drama ci elog čovječanstva. 
Na pozornici je Bog, prvi ljudi i ulazi i treća sila do tada nepoznata: 
zmija, koja se kasnije u Bibliji naprosto poistovjećuje sa Sotonom. 

Zmija je znak iskvarene ukave mudrosti, koja podmuklo napada i 
uštrcava smrtonosan otrov u prva bića stvorena na Božju sliku. 

Zmija je idealna slika da se pokaže začetnika svega zla — Sotonu. 

Želja čovjeka da bude Bogu sličan je veoma jaka i zmija to' iskori- 
štava. Čovjek i žena poželješe da budu kao Bog, ali bez Boga. Čovjek 
poželje da sam sebi bude mjera i zakon, da sam sebi određuje Što je 
dobro i zlo, I tako zmijin: »Zna Bog da ćete onda postati kao Bog!« — 
privuče Evu da sagriješi — a preko nje i Adama. Tako se čovjek ohološću 
i neposluhom otrgnuo od Boga — Izvora svoje sreće i ljudskog dostojan- 
stva. 

Nakon grijeha čovjek otkriva svoju golotinju* bijedu. Božja slika je 
u njemu oskvrnjena, đavao likuje. No, ne zadugo. Bog će kazniti doduše 
Evu u njezinoj ulozi supruge i majke, i Adama u njegovoj ulozi hranitelja 
obitelji, ali će najteža kazna pasti na Zmiju-đavla, kojemu će potomak 
Žene satrti glavu. 

Kad Krist u Evanđelju nailazi na taj isti grijeh kod oholih i tvrdo- 
kornih farizeja, tada će ga nemilosrno šibati dok će biti blag prema ženi 
preljubnici. Zato se većina tumača Svetog Pisma slaže, da prvi grijeh 
nije nipošto neki grijeh sa seksulanog područja, već grijeh oholosti, nadu- 
tosti koja već po sebi ne dopušta čovjeku da se približi Bogu. 

No, iako Bog pripušta kaznu, ne ostav ja čovječanstvo bez nade. Iako 
žena može zavesti muškarca na grijeh, u njoj ostaje riznica dobrote i 
plemenitosti da tog istog muškarca popravlja, podnosi i oplemenjuje. Zato 
je Bog odlučio da kako je grijeh došao preko žene, preko druge Žene 
dođe i spasenje. »Neprijateljstvo ja zamećem između tebe i žene, između 
roda tvoga i roda njezina: On će ti glavu satirati, a ti ćeš mu vrebati 
petu« (Post 3,15)9. 

Mi znamo koja je to Žena i koji je to Potomak: Marija i Isus. Isus 
Krist će smrviti đavla i dići prokletstvo s čovječanstva, povratiti izgubljeno 
prijateljstvo s Bogom, ublažiti smrt i patnju. 

9 Zivko Kustić, Mali ključ Biblije, Zagreb 1975. str. 60 

Izgon iz raja 


Gustave Dorć 


»Zato ga Bog istjera iz vrta edenskoga da obrađuje zemlju iz koje je i uzet. 
Istjera dakle čovjeka i nastani ga istočno od vrta edenskog, pa postavi kerubine i 
plameni mač koji se svjetlucao — da straže nad stazom koja vodi k stablu ži- 
vota.« 

(Post 3, 23-24) 

No, otrov koji je zmija uštrcala u prve ljude prelazi na čitavo NJI- 
HOVO POTOMSTVO. To grešno stanje nazivamo ISTOČNI ILI ISKONSKI 
GRIJEH u kojem se rađa svaki čovjek, a oslobađamo ga se na krštenju. 

Kako je Bog mogao dopustiti da propadne remek-djelo njegova stva- 
ranja? Odakle zlo kad je Bog dobar? 


To je bio veliki problem mnogih mislilaca i mnogih religija. Bog je 
dobar. No dao je svojim stvorenjima slobodu. Osim toga prvi ljudi su 
bili potaknuti na zlo od Sotone-Đavla- palog anđela koji je, izgubivši sam 
nebo zbog svoje oholosti, htio iz zavisti da i druge upropasti. 

Objava i Tradicija Crkve nam kaže da postoje dobri dusi — anđeli, 
koji nam pomažu da dođemo Bogu i zli dusi-vragovi, koji nas napastuju. 
Čovjek koji i malo razmišlja o životu i sebi, uvjerit će se da je u nekim 
svojim postupcima bio pod utjecajem Zloga ili Dobroga duha, a također 
gledajući svijet i pojedine zločine naroda, ne može, a da ne rekne: Da 
li bi čovjek sam po svojoj inteligenciji bio dorastao za tolika zvjerstva? 
za tolika moralna i fizička zla? Isto tako, gledajući kako dobro napreduje 
u Crkvi i izvan nje, unatoč protivljenju zlih, mora priznati da postoje Sile 
dobra, koje to djelo potpomažu svojom snagom. 


16. Posljedice grijeha 

Posljedice grijeha možemo promatrati na više razina: 

m na socijalnoj 

• na moralnoj 

• na religioznoj 

1. Budući da je čovjek socijalno biće, njegov, pa i najtajniji grijeh 
pogađa cijelu zajednicu jer čovječanstvo nije samo masa tjelesa, već i 
zajedništvo duhovnih energija, ljudskih misli i srdaca. 

Ako gledamo konkretno u svakodnevnom životu, vidi se jasno da od 
grijeha oca tipi čitava obitelj, od grijeha direktora čitavo poduzeće od 
grijeha državnika čitava država — i što je osoba na socijalno višem stup- 
nju, to veći broj ljudi trpi od njezina grijeha. 

Isto je tako kad se radi o početku čovječanstva. Adam i Eva kao pred- 
stavnici čovječanstva svojim grijehom truju cijeli ljudski rod — i svi ljudi 
jer su s njima povezani vezom tijela i vezom duha — nose na sebi poslje- 
dice nijhova grijeha. 

To se vidi već na samom početku: u prvom koljenu njihova potomstva 
Kajin ubija Abela. Ali zlo tu ne staje. Ono se munjevito širi iz generacije 
u generaciju sve do dana današnjega. 

Koliko nesklada i porobljivanja u samoj obitelji — muž despot, žena 
rob; na radnom mjestu gdje jedni ne rade, a beru dobre plaće, dok se 
drugi muče za kakvu simboličnu nagradu; država i zakon mogu postati 
božanstva, jedan narod ponižava i iskorištava drugi, itd. 

2. Posljedice grijeha su i moralne. Svaki se čovjek rađa sa sklonostima 
na zlo i grijeh. U čovjeku je razbijen sklad duha i tijela, kojeg može uspo- 

staviti jedino uz Božju pomoć i hrabro svladavanje. Tko misli da mu u 
tome ne trebaju sredstva koja mu sam Bog nudi — a to su sakramenti, 
napose ispovijed i primanje Kristova Tijela i Krvi, te zdrava obzirnost 
i razboritost, pravi se važan i može lako nastradati. No, isto tako bi gri- 
ješio i onaj koji bi zbog svojih slabosti padao u očaj i smatrao se nepo- 
pravljivim. Bog nas je spasio Kristovom smrću od grijeha i trajno nam 
pruža pomoć. On nikoga ne otpisuje do zadnjega časa. 

3. Posljedice grijeha su i religiozne — i ta je posljedica zapravo izvor 
i socijalne i moralne: jer se čovjek otkinuo' od Boga i razvrgao prijateljstvo 
s Njime, nužno je postao neprijatelj samome sebi i drugima oko sebe. 

Ovaj raskid čovjeka s Bogom vodi ga samim tim do moralne i fizičke 
smrti. Umjesto da bude gospodar prirode, sad će njoj robovati, gledajući 
razaranje vlastitog tijela i tijela onih koji su mu bili blizi i dragi. Umjesto 
da mu drugi pomažu ići k Bogu — svome cilju, oni će ga često u tome 
smetati — dapače i sam čovjek će se toliko udaljiti od Boga da će ga ža- 
rni jenjivat i za kojekakova stvorenja i smatrati ih božanstvima ili će i samog 
čovjeka popeti na Božje prijestolje, vjerujući tako da je postigao svoj cilj 
i konačnu svrhu. Nije li i današnji ateizam samo potvrda praiskonske 
težnje čovjeka da postane Bogom — no, bez Boga!!! 

Tako i današnja situacija jasno govori — ili bolje rečeno uprisutnjuje 

v . 1 *_v X ft 

1*1 1 J . 


17. Što je grijeh? 

Grijeh u biti nije samo prekršaj zakona ili neke vanjske forme ili 
propisa, već je to kidanje ili rušenje ostvarenja čovjeka kao Božje slike, 
kao bogočovjeka. Grijehom ja sam sebe onesposobljavam za konačno zajed- 
ništvo i sličnost s Bogom. 


Grijeh bismo mogli predstaviti kao dramu u tri čina: 

1. čin: čar, obećanje užitka: traje obično kratko. 

2. čin: gorčina, muka duha ili tijela ili obojega: traje obično dugo. 

3. čin: smrt duhovna: smrt Božjeg života u nama, smrt sreće 
i mira savjesti — možda samoubistvo, pobačaj . . .*® 


Grijeh je najveće ropstvo. Grijeh je najveća nesreća. Grijeh znači opre- 
dijeliti se za Sotonu — ubojicu ljudi od početka, a oteti se Bogu svome 
Ocu koji nas je stvorio na svoju sliku i pozvao nas da zauvijek budemo 


jt s _ _ 






18. Što je sloboda? 

Sloboda je divan dar, no i opasan jer je čovjek može upotrijebiti na 
zlo i na dobro. 

to Stanka Weisgerber. S vjerom u život, Zagreb 1972, br. 23 

Da je sloboda divan dar već su uočili i biblijski pisci prvih knjiga 
Biblije, te za razliku od mitova u kojima su ljudi robovi raznih božan- 
stava, Biblija nam zorno i jasno iznosi da je čovjek od početka stvoren 
kao slobodno biće koje je moglo reći Bogu u lice: »Hoću« — ili — »Neću«! 



Bez slobode ne 


II 


a Čovjeka 


Životinja, naime, nije slobodna jer sve radi po instinktu. Zato je ne mo- 
žemo pozvati na odgovornost zbog njezinih nemoralnih čina. Nikome 
dosada nije na pamet palo da pozove lava na odgovornost zbog nekog 
umorstva ili krivičnog djela, a niti se čulo da je neka životinja trpjela 

zbog poteškoća u savjesti. — Međutim s čovjekom je sasvim drugačije. 
Čovjek ubije, ali ne spava. 


b) Bez slobode nema grijeha 

Čovjek, jer ima savjest, taj izvanredni Božji dar — po kojemu mu 

je sam Bog prisutan u najdubljoj dubini njegova bića — te jer ima slobodu 

kojom se može opredijeliti da radi prema glasu te savjesti ili protiv njega 
— može učiniti grijeh. 

Grijeh nastaje samo: 

€ ako je čovjek svjestan da ga čini; 

• ako ga čini promišljeno, hotimice; 

• ako je slobodan (ako nema nikakve vanjske, ni moralne prisile); 

Ako je netko prisiljen bilo fizički, bilo moralno da učini nekakav zlo- 
čin, ili bilokakav grijeh — grijeh ne postoji, osim ako je mogao otkloniti 
tu prisilu. Gdje nema slobode, nema grijeha. 

Grižnja savjesti potvrđuje da čovjek ne smije zloupotrebljavati slo- 
bodu 

7bak, iako čovjek može svoju slobodu zloupotrijebiti i učiniti 2 I 0 , slo- 
boda mu je ipak u prvom redu dana od Boga da se opredijeli za dobro. 

c) Bez slobode nema svetosti 

Slobodu je Bog dao čovjeku da njome uzmogne biti njegov prijatelj, 
njegov posinak, njegovo dijete, ili da kažemo i malo slobodno: njegov »ko- 
lega« koji će nastaviti usavršavati njegovo stvoriteljsko djelo. — Prirodu 
će svojom tehnikom preoblikovati, a sposobnošću rađanja povećavati ljud- 
sku obitelj novim članovima. Ipak — iako je sve to što mu je Bog dao 
nešto veliko, po čemu je čovjek Božja slika, — Bog čovjeka poziva na da- 
leko viiš cilj, poziva ga da uđe u njega samoga, da dijeli s Njime život, 

da uđe u njegovu intimnost. Isus je rekao: »A ovo je život vječni da upo- 
znaju tebe Oče... (Iv, 17.3). 

No i za to vrijedi: ako hoćeš!!! Bog nikoga ne prisiljava, nikoga ne 
tjera, savršeno poštuje svačiju slobodu, pa i onda kad vidi da se dotični 
baca u propast. On ga upućuje, opominje, savjetuje — ali ga pušta sasvim 
slobodna. Moramo se sasvim slobodno odlučiti da njega ljubimo nadasve, 
da smo spremni ako ustreba za njega se svega odreći i za nj sve pre- 
trpjeti. Bog kuša svoje prijatelje i dopušta da prođu kroz mnoge kušnje, 
jer poslovica kaže: »U nevolji se poznaju prijatelji« — Tko hrabro prođe 
kroz kušnju ulazi dublje u Božju intimnost — postaje veći njegov prija- 
telja — gleda ga u lasnijem sjaju već ovdje na zemlji, uživa dublji mir 
u svojoj savjesti — dok mu se sasvim ne preda i ne živi samo za njega 
— ier što je drugo svetost: nego vtnka i trajna zaljubljenost u Boga. 



19. Božja inicijativa 


Bog nije odbacio čovječanstvo nakon grijeha. 

(stoga časa Bog započinje tražiti i spašavati čovjeka. Otkupljenje je Božje 

djelo. 

Možemo načiniti zgodnu usporedbu: 

Svemir, zemlia, čovječanstvo, uopće sve stvoreno probudilo se iz ništa- 
vila zahvaljujući Božjoj ljubavi — Božjoj inicijativi. 

Novo stvaranje: otkupljenje palog čovjeka također je Božja inicija- 
tiva. 

II. Vat. Koncil je to veoma naglasio u Konstituciji »Lumen gentium« 
— »Svjetlo naroda« u kojoj kaže: 

»Vječni je Otac slobodnom i tajnom odlukom svoje mudrosti i do- 
brote stvorio cijeli svijet, odlučio ljude učiniti dionicima božanskoga ži- 
vota i kad su u Adamu pali, nije ih napustio, nego im je uvijek davao 
pomoć da se mogu spasiti promatrajući Krista, Otkupitelja »koji je slika 
nevidljivoga Boga, prvorođenac svakog stvorenja« (Kol 1,15) (L. G. 2.). 


20. U raju 

To otkupljenje — palog Čovjeka počinje već u samom raju, odmah na- 
kon pada. 

»Neprijateljstvo ja zamećem između tebe i žene, između roda tvojega, 
i roda njezina. On će ti glavu satirati, a ti ćeš mu vrebati petu.« 

Post 3,15, jasno nagoviješta da se Bog nije pomirio s činjenicom što 
je đavao upropastio njegovo remek-djelo stvaranja: čovjeka. 

Taj 15. redak 3 gl. knjige Postanka mnogi nazivaju pra-evanđeljem 
jer je to prvi nagovještaj u Bibliji o dalasku jednog Spasitelja preko ta- 
janstvene Žene koja će biti u trajnom neprijateljstvu sa Sotonom. 

21. Savez s Abrahamom 

U raju je bilo uništeno prijateljstvo Boga i čovjeka — zato će kroz 
povijest Bog nastojati da to prijateljstvo nanovo uspostavi: najprije s po- 
jedincima, a preko njih s ostalim ljudima. 

No, Bog će prije toga dopustiti da čovječanstvo luta, pada iz jednog 
zla u gore da bi uvidjelo posljedice grijeha. 

Koliko je generacija prošlo? Koliko je godina lutalo to čovječanstvo? 
Ne znamo! Biblijska prapovijest (1. — 11 gl. Postanka) daje istina rodoslov- 
lje Adamovih i Evinih potomaka — no znamo da te podatke trebamo 
uzeti onako kako ih je iznio pisac onog vremena i pod onim vidikom kako 
je on to promatrao. Ono što je bitno za taj početak koji nazivamo Biblijska 
prapovijest jest to: da se čovječanstvo kvari i udaljuje sve više od Boga 

i da Bog stalno nastoji da preko pojedinaca npr. Noa, utječe na grešne 
ljude da se poprave. 

Napokon u jednom času povijesti — oko 2000 g. prije Krista u HARA- 
NU — MEZOPOTAMIJ — Bog izabire jednog čovjeka: ABRAHAMA da 
postane ocem mnogih naroda — a napose jednog, izabranog naroda: IZRA- 
ELA u čijem će se krilu roditi sam KRIST SPASITELJ svijeta. 

Abraham će to posebno Božje odabranje morati otkupiti velikom vjer- 
nošću i velikom žrtvom. 

Abraham kao osoba u prvi mah ne upada u oči — njegova veličina 
je u njegovoj nutrini, njegovoj vjeri u NEPOZNATOGA BOGA koji mu je 
jednoga dana rekao: »Idi iz zemlje svoje, iz zavičaja i doma očinskog u 
zemlju koju ću ti pokazati!... ako me poslušaš, blagoslovit ću te i tvo- 
jeg će potomstva biti kao zvjezđa na nebu i kao pijeska na obali mor- 
skoj . . .« (Post 12. gl.). 

Abraham sluša NEPOZNATOGA, vodi s njime dijalog, diskutira s njime 
kao s prijateljem, a njegov ga Nevidljivi Prijatelj vodi kroz kušnje do 
sve veće vjernosti i odricanja — da konačno dajući Bogu ono što mu je 
najmilije: u žrtvi Izaka — daje samoga sebe i time postaje zaista ono kako 
ga j nazivamo: PRAOCEM NAŠE VJERE. 

Bog dapače s njime sklapa SAVEZ — prijateljstvo koji će se prenositi 
na njegove potomke. 

Gustave Dore 


Abrahamova žrtva 


»Abraham uzme drva za žrtvu paljenicu, stavi ih na sina Izaka, a u svoju ruku 
uzme kremen i nož . . . Oče! Evo kremena i drva — sin će — ali gdje je janje 
za žrtvu paljenicu? Bog će već providjeti janje, za žrtvu paljenicu, sine moj!« 

(Post 22, 7-8) 

To je Božja pedagogija — pedagogija saveza kroz cijelu povijest SZ 
i Novoga Zavjeta koji će konačno biti sklopljen u Kristovoj krvi za sva vre- 
mena i vjekove. 


Savez se prenosi s Abrahama na Izaka, sa Izaka na JaKova, a Jakov 
na samrti proriče da će iz plemena Judina doći Mesija — Spasitelj. »Od 

Jude žezlo se kraljevsko ni palica vladalačka od nogu njegovih udaljiti neće, 

dok ne dođe onaj kome pripada — kome će se narodi pokoriti«. (Post 
49, 10) 


22. Ropstvo u Egiptu (400 g.) 


Abrahamovi potomci; Jakov i njegovi sinovi bježe iz Palestine u Egi- 
pat zbog silne gladi koja je zavladala tada cijelim poznatim svijetom. Nji- 
hov brat Josip se u Egiptu dobro snašao, bio je dobro viđen od faraona, 
u cijelom Egiptu uživao veliki ugled — zar ne, idealna prilika da cijeli 
narod tamo nađe svoje utočište i svoj opstanak. No bila je to zamka 
praznog želuca — put u mišolovku. 

Poslije Josipove smrti faraoni brzo zaboravlja u njegove zasluge i na- 
stupa strašno 400 godišnje ropstvo. Izraelci se počinju malo po malo nazi- 
vati Hebrejima od riječi »Habiru« što znači došljak, stranac. Već se vidi 
da ih Egipćani ubrajaju u strane horde koje su došle pros ačiti stan i 
hranu u Egiptu. — »Egipćani postupaju s njima -kao sa svakim drugim 
robljem Tjeraju ih na prisilne radove, drže ih kao u logoru, batinaju ih 
i ubijaju za svaku sitnicu. Gd vremena do vremena ipak ih dobro nahrane 
da bi mogli raditi i da se ne bi pobunili« u. 


Situacija izgleda bezizlazna. Čini im se da ih je Bog zaboravio. 

Jedva da se itko još sjeća Boga Abrahamova i obećanja koja jnu je 
on dao. No ni ova situacija nije bila bez Božje providnosti koja vodi 
povijest. U Egiptu se trebao mali Izrael razviti i ojačati kako bi postao 
veliki narod, a grubo postupanje Egipćana sačuvalo ih je da se sasvim ne 
izjednače s Egipćanima i tako posve izgube vjeru u Abrahamova Boga. 
No i ropstvu će doći kraj. Oko 1200. g. pr. Kr. narod se pod vodstvom MoJ- 
sija oslobađa mišolovke i vraća se u slobodu. 


23. Moj sije — posrednik saveza s Izraelom 

a) Mojsijev poziv 

Dječačić u košari, izvađen iz Nila — Moj sije — postaje posvojče fara- 
onove kćeri i tako dobiva najvišu naobrazbu onoga vremena na faraonovu 
dvoru. No sjaj dvora nije ga zabliještio. Ostaje vjeran Bogu i narodu. 

11 2ivko Kustić, Mali ključ Biblije, str. 152 

Gustave Dore 


Mojsije na Sinaju 

»Mojsije se okrene i siđe s brda. U rukama su mu bile dvije ploče SvjedioČanstva, 
ploče ispisane na obje svoje plohe; ispisane ( i s jedne i s druge strane. Ploče su 

bile djelo Božje; pismo je bilo pismo Božje u pločama urezano.« 


(Iz 32, 15-16) 

Zbog svoje nagle naravi obračunava s jednim Egipćaninom te mora bje- 
žati u pustinju. I baš tamo pod Sinajem Bog ga čeka da mu povjeri nje- 
govo poslanje. 

U silnom plamenu javlja se Jahve Moj siju: »Idi, oslobodi moj narod 
iz Egipta!« — Nema uzmicanja! Moj sije pokušava, no mora kapitulirati. 
Taj Jahve koji ga pozna po imenu dat će mu snagu da izvrši ono Što on 
od njega traži. 

Zla se obaraju na Egipat: jedno za drugim: 10 egipatskih zala. Od 
svega toga faraon i Egipćani razumiju samo to da se neko moćno izrael- 
sko božanstvo ljuti, a dotle Mojsije uporno moli tvrdokornog faraona da 
pusti narod da žrtvuje Bogu u pustinji. 

b) Blagovanje Pashe — Noć Izlaska 

Faraon ne popušta. Ni Mojsije ne popušta. Ali ni Jahve ne popušta. 
Ipak se Izraelci potajno spremaju za noć 14. dana mjeseca nišana. 
Spremni su za put. Obuveni, opasani, sa štapom u ruci. Krvlju janjeta 
namazali su dovratnike vrata, a janje peku na ražnju u obliku križa na 
vatri. Jedu žurno jer to je NOĆ PASHE — PROLAZA GOSPODNJEGA. 

Jaš malo i sva egipatska djeca će biti pomorena. 

Izraelska su djeca spašena zahvaljujući krvi janjeta. O ponoći nastade 
velik jauk u Egiptu. Sami Egipćani tjeraju Izraelce iz Egipta. Od tada 
će Izraelci svake godine slaviti na isti dan NOĆ PASHE kao NOĆ OSLO- 
BOĐENJA. 

U toj su se noći Izraelci poistovjetili sa žrtvovanim janjetom, koje je 
bilo ubijeno mjesto njih. Doći će čas kada će se sam Bog poistovjetiti 
s tim vazmenim janjetom — da bi dao svoj život u otkup za mnoge. To 
će biti PRAVI JAGANJAC — sam SIN BOŽJI razapet na križu na Veliki 
Petak. 

Opaska: 

Totemizam je bilo vjerovanje nekojih starih plemena da potječu 
od neke određene životinje koju su svi štovali kao božanstvo i u 
koju se nije smjelo dirati. Samo bi je na određeni dan zaklali 

i žrtvovali, te pojeli vjerujući da se tako sjedinjuju sa svojim pre- 
cima i sa božanstvom. 

Međutim, janje nije bilo totem za Izraelce jer oni nisu niti 
vjerovali da potječu od janjeta, već od Abrahama, niti su janjetu 
iskazivali neko posebno štovanje jer je ono bilo njihova svako- 
dnevna hrana. 

c) Prijelaz preko Crvenog mora — sklapanje Saveza 

Ne pušta faraon od šale svoje besplatno roblje. Izraelci s užasom 
opažaju da se na obzorju diže prijeteći oblak faraonove vojske. Ipak 


28 


Božjom svemoću i Mojsijevim posredstvom izmiču faraonu i prelaze na 
drugu stranu dok faraon i njegova vojska nalaze smrt u valovima Crvenog 

mora. 

Prijelaz preko Crvenog mora, iz ropstva u slobodu, slika je našeg kršte- 
nja u kojem se oslobađamo ropstva grijeha i prelazimo u slobodu djece 

Božje. 

Pod veličanstvenim Sinajem gdje je Bog prvi puta progovorio Mojsiju 
u silnom plamenu, javlja se sada svemu narodu i sklapa s njima SAVEZ 
— PRIJATELJSTVO. Mojsije je posrednik toga Saveza čijih se 10 zapo- 
vjedi može svesti u jednu veliku: »ČUJ IZRAELE, JAHVE JE BOG NAŠ, 
JAHVE JE JEDAN! ZATO LJUBI JAHVU, BOGA SVOGA SVIM SRCEM 
SVOJIM, SVOM DUŠOM SVOJOM I SVOM SNAGOM SVOJOM« (Dt 5) — 
a kasnije će tome dodati i ovu: 

»A BLIŽNJEGA SVOGA KAO SAMOGA SEBE« (Lev 19, 18). Oko Saveza 
će se vrtiti kasnije i ostale knjige Sv. Pisma i sve opomene proroka. 
Ljudi su nestalni. Već u doba Mojsija mnogi otpadaju, mnogi se bune 
j mrm jaju kroz 40 godina putovanja pustinjom. No, unatoč toga MOJSIJE 
ostaje jedan od najvećih VOĐA, UČITELJA i ZAKONODAVACA Izraela. 
Samo Sveto Pismo će o njemu napisati ovo: »Ne pojavi se više prorok u 
Izraelu ravan Mojsiju — njega je Jahve poznavao licem u lice« (Dt 34, 10). 

24. Ropstvo u Babilonu 

Već je skoro 600 godina prošlo od teškog egipatskog ropstva. Možda 
ga se više nitko i ne sjeća. No situacija je opet bezizgledna. — Sjeverno 
kraljevstvo je već davno palo, najprije u asirsko ropstvo 721. g. pr. Kr. 
a zatim u babilonsko. Sada je red na Južnom Kraljevstvu koje se duže 
opiralo osvajačima. Nakon mnogih napada i prijetnji, raznih diplomatskih 
ugovora — konačno i Južno Kraljevstvo pada u babilonsko ropstvo 587. g. 
pr. Kr. razoren jem Jeruzalema i odvođenjem većeg dijela stanovništva u 

Babilon. 

Na sreću ovo je ropstvo trajalo samo 70. g. i bilo je drugačijeg stila 
nego ono u Egiptu. 

U Babilonu je bilo mnoštvo kultura, jezika i rasa. Trebalo se tu snaći. 
Lako bi bilo druge prezirati, no pametnije je od drugoga učiti, učiti ono 
što je dobro. Božji ljudi su vječni đaci. Tako su Izraelci primijetili da se 
ljudi na Istoku jako zanimaju za mudrost. Dok su se Egipćani najviše 
brinuli za natapanje i da li će Nil poplaviti ili neće, dok su njihovi bogovi 
štitili njihovu državu i njihovo blagostanje, — dotle ovdje u Babilonu ljude 
zanima tisuću drugih pitanja: Zašto je i odakle je nastao svijet? Kako se 
sve razvija? I kamo sve ide? Koja je razlika između čovjeka i nečovjeka? 

Njihovi kraljevi osvajaju da uvedu u druge zemlje neki bolji poredak, 
barem tako si to oni zamišljaju. Sve je to drugačije nego li u Egiptu. 

Izraelski svećenici to promatraju, slušaju njihove mitove i priče, uče 
njihov jezik, postaju stručnjaci čak i na dvorovima babilonskih kraljeva. 
Napose o svemu mnogo razmišljaju. 

Osim toga u to vrijeme u Perziji je živio veliki mislilac ZARATUSTRA 
— krajem VII i početkom VI stoljeća. Došao je do genijalnih zaključaka. 
Boga Stvoritelja on naprosto naziva AHURA MAZDA što znači »GOSPODIN 
koji MISLEĆI STVARA«. — Napose je nastojao riješiti problem dobra 
i zla. Cijela povijest sastoji se u borbi dobra i zla i svaki čovjek mora 
nastojati i pomagati dobro da pobijedi. Iako je Zaratustra pogrešno 
mislio da je zlo jednako vječno kao i dobro, ipak je njegova misao bila 
silni napredak prema istini — prema shvaćanju jednog Boga, Stvoritelja 
neba i zemlje. Njegova misao imala je kasnije velik utjecaj na Sredozem- 
lje i na čitavu Evropu. 

Pod utjecajem svih ovih misli i Izraelski svećenici i proroci počinju 
razmišljati o onome što im je Bog objavio. Mnoge su knjige Sv. Pisma 
tada bile napisane, neke dopunjene, neke dovršene. Tako je ovo 70-godišnje 
ropstvo pridonijelo duhovnom napretku Izraela^. 


25. Napast štovanja lažnih bogova 

Kad se Izraelci u povijesti udalje od Boga grijesima, onda ih Bog šalje 
u ropstvo, ili ih prepušta njihovim neprijateljima. To je Božja pedagogija. 
Izrael kao narod, slika je svakog čovjeka, svakog od nas. Svaki je od nas 
sklon idolopoklonstvu — tj. da traži da mu nešto drugo što nije Bog, 
postane Bog. A Bog kao i onda, tako i sada primjenjuje istu metodu — 
šalje razne kušnje dok čovjek ne sazrije toliko da mu jednog dana sam 
Bog bude dosta. 


26. Proroci 

a) Njihovo značenje 

Nakon Mojsijeve smrti Jošua je uveo narod u Obećanu zemlju, a zatim 
su kroz 200 godina zemljom vladali SUCI. Nakon Sudaca dolazi doba Kra- 
ljeva. Kraljevi i suci, iako vođe naroda, nisu besprigovorni. Zato Bog diže 
proproke da opominju narod i kraljeve da se vrate Bogu. 

P R O ROK prvenstveno znači: onaj koji govori u nečije ime: GLA- 
SNIK, a ne toliko onaj koji proriče budućnost, iako ni to nije isključeno. 

Bog izabire proroke među najrazličitijim socijalnim sredinama, najrazli- 
čitijih značajeva, kulture i naobrazbe, no ono što je bitno: to je da ih je 
on pozvao, da izvrše njegovo poslanje. 

»Sami proroci tvrde da ih Bog poziva tako neodoljivo da se ne mogu 
oduprijeti«. Uloga proroka je od presudne važnosti za cijeli Izrael i nje- 

12 Z. Kustić, Mali ključ Biblije, str. 182 

jrovu povijest. »Proroci od 9. — 4. st. pr. Krista prate povijest -Izraela 
njegove lomove i boli: ... vjeruju u konačnu pobjedu pravde i ćudoređa, 
te tako vode narod od Sinajskog do Novog Saveza, od zakona do slo- 
bode, od kamenih ploča do ljubavi, od slova do duha, od prvog do drugog 

Mo j ši ja 1: *. 

b) Koliko je bilo proroka? 

Mnogo. Među najveće proroke SZ spada sigurno Mojsije, no Izraelci 
ih uglavnom dijele na 4 velika i 12 malih (radi se zapravo o prorocima 
— piscima koji su ostavili veće ili manje spise, a osim njih bilo je i 
UT-.KTih nmrnb — nonNaea kao rmr. I li i a. Elizei, itd.). 


4 velika proroka su ova: 

PROROK IZAIJA 

Značajan po proroštvu Sluge J ah vina, Svetog Patnika koji zamje- 
njuje vazmenog jaganjca i postaje žrtva za grijehe cijelog naroda. 

PROROK JEREMIJA 

Naviješta Novi i Vječni Savez. 

PROROK EZEKIJEL 

Navješta novi hram i novi Jeruzalem. 

PROROK DANIJEL 

Donosi niz apokaliptičkih viđenja (viđenja o budućnosti) i proro- 
roštava o SINU ČOVJEČJEM kao Mesiji koji će doći na svijet. 

Uz to što proroci opominju narod i kraljeve i tadanju svećeničku klasu 
da idu putem koji im je Bog sam zacrtao, proroci svojim proroštvima 
slikaju lik Mesije i pripremaju mu na taj način put. 

PROROK NATAN 

Proriče Davidu kralju da će Mesija biti njegov sin, tj. Potomak: 
»Kuća tvoja i kraljevstvo tvoje stajat će preda mnom tvrdo do- 
vijeka« (2 Sam 7, 16) 


PROROK MIHEJA 

Proriče da će se Isus roditi u Betlehemu. 

»I ti Betleheme, zemljo Judina! Nipošto nisi najmanji među pr- 
vim gradovima Judinim, jer iz tebe će izići vladalac, pastir na- 
roda moea Izraela« (Mih. 5. 1). 


PROROK IZAIJA: 


proriče da će ga roditi djevica i da će to biti izvanredno dijete: 
»Jer evo, Djevica će začeti i roditi sina... i dat će mu ime Ema- 
nuel« (Iz 7, 9); a na drugom mjestu kaže: »Jer dijete nam se ro- 
dilo, sina dobismo; na plećima mu je vlast. Ime mu je: Savjetnik 
divni, Bog silni, Otac vječni, Knez mironosni. Nadaleko vlast će 
mu se sterati, i miru neće biti kraja nad prijestoljem Davido- 
vim, nad kraljevstvom njegovim...« (Iz 9,5 — 6). 


u* Bonaventura Duda, Opći uvod u Bibliju, str. 279—280 

Isti prorok Izaija proriče i njegovu muku — možda već 700 g. prije nego 
se dogodila pa ga zato neki nazivaju evanđelistom Staroga Zavjeta. 
Poznata je to 53. gl.: 

»Prezren bješe, odbačen od ljudi, čovjek boli, vičan patnjama, od 
kog svatko lice otklanja, prezren bješe, odvrgnut« (Iz 53, 3). 

PROROK DANIJEL: 

proriče i njegovo božansko porijeklo i njegovo uzdignuće govo- 
reći o Sinu Čovječjem koji u isto vrijeme ima i neke božanske 
atribute. 

»Gledah u noćnim viđenjima i gle na oblacima nebeskim dolazi 
kao Sin Čovječji. On se približi Pradavnome i dovedu ga k njemu. 
Njemu bi predana vlast i čast i kraljevstvo, da mu služe svi na- 
rodi, plemena i jezici«. 

(Dn 7, 13 — 14) — Danijel proriče i vrijeme njegova dolaska — 
poznato je proroštvo 70 sedmica nakon kojih će doći Mesija. 


V. KRISTOV JLAZAK U POVIJEST 


Proroci svojim govorima pripremaju dolazak Mesije. 

U 1. stoljeću prije Krista sve je već spremno — zna se gdje i kada 
se mora roditi. Situacija postaje napeta. Mesija će doć. Tako je Bog koji 
je u raju preuzeo inicijativu da podigne palog čovjeka, kroz povijest neu- 
morno pripremao i dolazak njegova Spasitelja ISUSA KRISTA. 


27. Kulturno podneblje Izraela u I. stoljeću prije nove ere 

Sve brže i brže teče povijest Izraela prema svome vrhuncu — prema 
pojavi Isusa Krista. Prvo stoljeće će doživjeti vrlo burne promjene što 
će povećati i onako visoku groznicu mesijanizma toga stoljeća. 

Nakon povratka Izraelaca iz babilonskog ropstva, dekretom perzijskog 
kralja Kira 538. g. pr. Kr. svećenik Ezra uređuje zbirku knjiga Sv. Pisma 
i obnavlja Hram. Država je obnovljena, no ostaje još uvijek pod pokrovitelj- 
stvom Perzije. 

No, ubrzo će i to područje potpasti pod utjecaj grčke kulture ko- 
ju će ovamo donijeti Aleksandar Veliki (357 — 323 g. pr. Kr.) 

Naime u drugoj polovini 4. st. pr. Kr. makedonski car Aleksandar Ve- 
liki osvaja Grčku, Malu Aziju, cijelo perzijsko carstvo do Indije; Siriju, 
Palestinu i Egipat. Tako dolazi do miješanja grčke kulture s azijskom 
i egipatskom. Iz tog miješanja kultura niče nova: helenistička kultura i he- 
lenistički svijet u kojem prevladava ureki jezik! 

Nije li i to bio put da mali Izrael dođe u središte svjetskog zbivanja 
onog vremena? 

Utjecaj grčke kulture i filozofije imao je i svoje pozitivne strane. Tako 
je u tom razdoblju nastao znameniti prijevod Biblije na grčki jezik u 
gradu Aleksandriji, nazvan Septuaginta što znači »Sedamdesetorica« jer 
je prema predaji na tom prijevodu radilo sedamdeset Židova. 

U to vrijeme nastaju posljednje knjige SZ među kojima se ističe 
knjiga Mudrosti. U njima se osjeća utjecaj grčko-helenističke kulture. 


28. Političke prilike 

Nakon egipatskih Ptolomejevića u Palestini vlada nova dinastija sirij- 
skih Seleukovića. Oni ne poštuju židovsku vjeru ni tradiciju. To izaziva 
otpor Izraelaca. Svaku mjeru je prevršilo pljačkanje hrama g. 169. pr. Kr. 
od strane Seleukovića Aniioha IV Epifana, te prikazivanje prve poganske 
žrtve u Hramu g, 167. pr. Kr. Dolazi naprosto do pobune. Svećenik Mata- 
tija diže se sa svojih pet sinova da se bori za zakone i uredbe otaca. 
Nakon njegove smrti borbu nastavlja njegov hrabri sin Juda Makabej, 
koji pogiba 160. god. p. Kr., a borbu nastavljaju njegova braća. To raz- 
doblje, koje traje sve do 63. god. pr. Kr., naziva se naprosto doba Maka- 
bej aca, koji su vodili neustrašivu borbu protiv puno nadmoćnijeg nepri- 
jatelja za Zakon i predaje otaca. 

63. g. pr. Kr. Palestinu zauzima rimski vojskovođa Pompe j. 

Makabej ci su inače s Rimljanima sklapali saveze, no nisu se sigurno 
nadali da će jednoga dana doći pod njihovu vlast. 

A Rimljani dobro iskoristivši neslogu Židova i njihovih vođa, i nji- 
hove borbe oko prijestolja, stavljaju na prijestolje stranca — Idumejca 
HERODA VELIKOG, KRVNIKA I NASILNIKA koji nastoji Židove pre- 
dobiti tako da im obnavlja Hram 20. g. pr. Kr. 

Herod ipak živi u stalnom strahu da mu tko ne otme kraljevsko pri- 
jestolje, pogotovo u času kad je saznao da se ima roditi Mesija — dakle 
židovski kralj. Tako se u ovom povijesnom trenutku ispunilo proroštvo 
Jakova na samrti da će Mesija doći onda kad Izrael ne bude više imao vla- 
stitog kralja, nego tuđinca. 

29. Religiozna situacija — stranke 

Kultura i politička situacija odražavala se i na religioznom području. 
Stoga se u I. st. pr. Kr. pojavljuju 4 različite struje ili da se jasnije izra- 
zimo 4 različite stranke koje su imale vlastite pozicije u pogledu na reli- 
giozno iščekivanje i političku situaciju. 

Četiri stranke su bile ove: 

Saduceji 

Saduceji imaju svoje ime od Sađoka, velikog svećenika za kralja Salo- 
mona čije je potomke jedino priznao pravim svećenicima Ezra — obno- 
vitelj hrama i domovine nakon babilonskog ropstva. Bilo je to dakle, 
svećenstvo koje je dobro čuvalo stare običaje, a s time i vlastite pozicije 
i povlastice u društvu. Ne poštuju proroke koji se bore za siromahe i potla- 
čene. Osim toga u obrani svojih interesa bili su spremni i paktirati s 
tuđinskom vlašću. 

Nakon propasti Izraelske države, njih nestaje i u I. st. po Kristu go- 
tovo se više i ne spominju. 

Farizeji 

Farizeji su nasljednici hasidejaca, koji su se u II st. vatreno oprli stra- 
nim utjecajima. Farizej znači »odvojeni« od svega što je tuđinsko jer je 
to time bilo nečisto. Dobro su poznavali Sv. Pismo, ali su stvorili previše 
sitničavih propisa. Isusa su odbacili jer su mislili da ruši staru vjeru. 

Z e 1 o t i su htjeli osloboditi narod od tuđinaca dizanjem krvavih ustanaka. 

Eseni su bili uvjereni da je obnova Hrama i države pošla krivim putem. 
Bježali su u pustinje i dalje živjeli u velikim zajednicama, u beženstvu. 
Čekali su dva Mesije: jednog Aronova, a drugog Davidova. Bio je to pobo- 
žan i čist narod koji je čekao Mesiju i veliku promjenu svijeta. Možda 
je s njima bio u vezi Ivan Krstitelj, a možda i Josip i Marija, osobito s 
obzirom na svoj djevičanski brak. 

1947. otkrivena je njihova knjižnica i velika naseobina u Kumranu blizu 

Mrtvog mora. 


30. Navještenje Isusova rođenja 


»Bog koji je nekoć u mnogo navrata i na mnoga načina govo- 
rio očima po prorocima, na kraju to jest u ovo vrijeme, govorio 
nam je po sinu, koga je postavio baštinikom svega i po kojem 
je stvorio svijet« (Heb. 1,1 — 2). 


Došlo je vrijeme da se ispuni Božji otkupitelj ski plan s obzirom na 
palog čovjeka. Pra-evanđelje: »NEPRIJATELJSTVO JA ZAMEĆEM IZMEĐU 
TEBE I ŽENE« IZMEĐU RODA TVOJEGA I RODA NJEZINA; ON ĆE TI 
GLAVU SATIRATI A TI ĆEŠ MU VREBATI PETU« — postaje stvarnost. 
Bog — stvoritelj svemira uzet će tijelo od jedne djevice i hodati zemljom 
da čovjeku pokaže put nazad Bogu. Nezamislivo je to čudo koje je zadi- 
vilo i pisca poslanice Hebrejima. 

Evo što nam o tome piše evanđelista Luka: 

»Poslije šest mjeseci posla Bog anđela Gabrijela u galilejski 
grad Nazaret k djevici zaručenoj s mužem iz Davidove kuće, komu 

je bilo ime Josip. A djevici bijaše ime Marija. Kad anđeo uđe 
k njoj reče joj: 'Raduj se, milosti puna! Gospodin s tobom!' Na 


te riječi ona se prepade i počne razmišljati što znače te riječi. 
Anđeo joj reče: ,Ne boj se Marijo, jer si našla milost kod Boga. 
Evo, ti ćeš začeti i roditi Sina, komu ćeš nadjenuti ime Isus. On 
će biti velik i zvat će se Sin Previšnjega, Gospodin Bog dat će 
mu prijestolje Davida Oca njegova. On će vladati kućom Ja- 
ko vi jevom dovijeka. I kraljevstvo njegovo neće imati svršetka. 

JCako će to biti' reče Marija anđelu, jer se ja ne sastajem 
s mužem?' 

,Duh Sveti sići će na te — odgovorio joj anđeo — Sila Previš- 
njega zasjenit će te; zato će se dijete koje ćeš roditi zvati svetim. 
Sinom Božjim. Gle! I tvoja rodica Elizabeta zače sina u svojoj sta- 
rosti. Već je u šestom mjesecu ona koju zovu nerotkijom, jer Bogu 
ništa nije nemoguće' Marija mu reče: ,Evo službenice Gospodnje, 
neka mi bude po tvojoj riječi.' Tada je anđeo ostavi.« (Lk 1, 


26—38). 

ISUS KRIST — SIN BOŽJI začet je od djevice na čudesan način, po- 
sebnim djelovanjem Duha Svetoga. 

Time se ispunilo Izaijino proročanstvo: »Jer evo Djevica će začeti i 
roditi Sina i dat će mu ime Emanuel — što znači Bog s nama« (Iz. 7,9) 

Iako se to Izaijino proroštvo odnosilo na blisku sudbinu izraelskog na- 
roda, ono je utjecajem Duha Svetog sve više bilo pridavano začeću i ro- 
đenju Mesije. 

To čudesno začeće trebalo je da svima kroz povijest pokaže da Isus 
Krist nije običan Čovjek, već sin Previšnjega posebni dar Boga čovječanstvu. 

Sv. Ivan kaže: »Bog je tako ljubio svijet da je poslao svoga jedino- 
rođenog Sina da ne pogine ni jedan koji vjeruje u nj — nego da ima život 
vječni« (Iy 3, 16) 


Isusovo rođenje 

ZA VRIJEME VLADANJA CARA AUGUSTA I KRALJA HERODA U 
PALESTINI RODIO SE U BETLEHEMU ISUS KRIST prorečen od pro- 
roka. — od čijeg se rođenja do danas broje godine, kao od centralnog 
događaja povijesti. 

(Isus se rodio 6. ili 7. god. prije nove ere zbog pogreške u računa- 
nju skitskog redovnika Dionizija Malog koji je sve kasnije prera- 
čunao da bi se sve brojilo od Isusova rođenja no, unatoč toj, 
zbilja sitnoj pogrešci Isus ostaje središte svili vremena u povijesti). 
Sveti Luka nas o tom središnjem događaju povijesti ovako iz- 
vješćuje: 

»U ono vrijeme iziđe zapovijed cara Augusta da se provede 
popis sveg pučanstva u zemlji. To je bio prvi popis za vrijeme 
Kvirinijeva vladanja Sirijom. Svi su išli, svatko u svoj grad, da 
se upišu. Tako i Josip, jer bijaše iz Davidove kuće i porodice, 


4 


35 





uziđe sa svojom ženom Marijom, koja bijaše trudna iz Galileje, iz 
grada Nazareta, u Judeju, u Davidov grad zvani Betlehem, da se 
upiše. Dok su tu bili, njoj dođe vrijeme da rodi. I rodi sina 
svog te ga povije u pelenice i položi u jasle, 
jer u gostionici nije bilo mjesta za nj ih. 

U tom istom kraju boravili pastiri; noćivahu pod vedrim 
nebom, bdijući nad stadom svojim. Najedanput im priđe anđeo 
Gospodnji, i sjaj ih Gospodnji obasja, pa se vrlo uplašiše. Anđeo 
im reče: ,Ne bojte se, jer vam evo donosim radosnu svijest o veli- 
kom veselju za sav narod: danas vam se u Davidovu gradu rodio 
Spasitelj, Krist Gospodin. I neka vam ovo služi kao znak. Naći 
ćete d etešce povij eno u pelenice gdje leži u jaslicama! Odjeđan- 
puta se anđelu pridruži mnoštvo vojske nebeske koja je hvalila 
Boga: 

SLAVA BOGU NA VISINI I NA ZEMLJI MIR 
LJUDIMA DOBRE VOLJE 

Kad anđeli od pastira odu na nebo, pastiri počnu govoriti je- 
dan drugome: Hajdemo, dakle, do Betlehema i vidimo ovaj doga- 
đaj s kojim nas upozna Gospodin. Odu žurno i nađu Mariju i 
Josipa s Djetešcem gdje leži u jaslama. Kada ga vide, saopće što 
im je rečeno za to Djetešce. Svi koji su čuli pastire, divili su se 
onome što su im rekli. 

Zatim se pastiri vrate slaveći i hvaleći Boga za sve što su 
čuli i vidjeli onako kako im je bilo rečeno. (Lk 2, 1 — 20) 

Ovaj događaj ne treba puno tumačenja. Bog je sišao na zemlju ne 
u sjaju i slavi, već pod likom Djetešca rođena u štali. 

A sv. Ivan apostol će nakon mnogo godina razmišljanja u svojoj skoro 
stotoj godini života napisati o tome ovo: 

»U početku bijaše Riječ Isus Krist) 

I Riječ bijaše kod Boga . . . 

I Riječ bijaše Bog. 

Sve je po njoj postalo . . . 

K svojima dođe, ali njegovi ga ne primiše. 

A svima koji ga primiše dade vlast da postanu 
djeca Božja. 

a * a 

I Riječ je tijelom postala 
i nastanila se među nama. 

a a a 

Boga nitko nikada nije vidio: 

Jedinorođenac — Bog 

koji je u krilu Očevu, on ga je objavio, (Iv 1, 1, 3. II. 13. 14. 18) 

Gustave Dore 


Isusovo rođenje 


»Hajdemo, 
događaj s 


dakle, do Betlehema, govorahu pastiri jedan drugome, i vidimo ovaj 
kojim nas upozna Gospodin! Odu žurno i nađu Mariju i Josipa s Djeteš- 
cem gdje leži u jaslama.« 

(Lk 2, 15-16) 

Isusovo djetinjstvo i skroviti život 


0 Isusovom djetinjstvu znamo veoma malo. Najviše nam podataka 
donosi sv. Luka, a zatim i Matej koji opisuje poklon mudraca ili kako 
naš narod kaže: sv. Tri Kralja ) sa Istoka koji su Isusu donijeli 3 simbo- 
lična dara: zlato kao kralju, tamjan kao Bogu, i plemenitu mast kao 
čovjeku. 


Sv. Matej bilježi također i bijeg u Egipat pred častohlepnim kraljem 
Herodom koj je htio pošto-poto ubiti malog Mesiju da mu ovaj ne bi 
oteo prijestolje. 


Sv. Luka nam opet sa svoje strane opisuje Isusovo prikazanje u Hramu 
i tihi život u Nazaretu kojega je izbacilo iz kolotečine jedino Isusovo zao- 
stajanje u Hramu kad mu je bilo 12 godina. Isus je do svoje 30. g. pro- 
vodio skroviti život radnika tesara u Nazaretu. 



31, Isus — povijesna osoba 


Evo povijesnih činjenica koje svakom dobronamjernom čovjeku doka- 
zuju stvarnu povijesnu egzistenciju Isusa iz Nazareta. 


I. NECRKVENI IZVORI: 

1. JOSIP FLAVIJE — Židov iz Aieksandrije carski posinjenik koji je 
grčki pisao, bilježi oko g. 93/94. u svom spisu »Židovske starine« ili »Anti- 
quitates« XVIII, 5, 2 i XX, 9, 1 da mu je povijesna osoba Isusa Krista bila 
poznata. Iz njegove se povijesti vidi da je historijski postojao i Ivan 
Krstitelj, Jakov rođak Isusov, i prvi Isusovi sljedbenici. 

2. TALMUD, MISNA — židovska rabinska književnost: napadaju Krista 
doduše, ali ne poriču, nego pretpostavljaju kao sigurno njegovu historijsku 
opstojnost. 

3. TACIT 54. — 119.) — rimski povjesničar g. 117. svjedoči o povjesnosti 
Kristovoj u »Annales« XV, 44. 


4. SVETONIJE (97. — 160.) oko 120. u »Vita Claudii« spominje Krista. 

5. PLINIJE MLAĐI (63. — 113.) — upravitelj provincije Bitinije i Ponta 
za vrijeme cara Trajana piše ovome pismo oko 112/113. g. u kojem ga pita 
kako da postupa s kršćanima, a zatim opisuje život kršćana: oni se sastaju 
prije zore i pjevaju psalme u čast Kristu i za edno uzimaju obrok (aluzija 
na sv. Pričest). 


Svi oni pišu na temelju carskih arhiva koji su se kasnije izgubili. 
Svetonije već spominje Krista uz cara Klaudija u 5. desetljeću I stoljeća, 
a Tacit piše napose o kršćanima pod Neronom. 

II. CRKVENI IZVORI 


1. EVANĐELJA 

• po Matej u 

• po Marku 

• po Luki 

• po Ivanu 

Evanđelja nam daju cijeli Kristov život i djelovanje. Evanđelja po Ma- 
teju i Luki opisuju Krista ne samo kao proroka i slavnoga propovjednika, 
već i samo njegovo rođenje, djetinjstvo, te javno djelovanje, smrt i uskrs- 
nuće, Što im je zajedničko s ostala dva Evanđelja. 

Ivanovo evanđelje je malo drugačije od prva tri, tzv. »sinoptička evanđelja« 
jer je on pisao evanđelje puno kasnije oko 100. g. i želi u njemu pokazati 
da je Isus iz Nazareta vječni Božji Sin Vječni Logos 

u Bosu koji se utjelovio i došao na svijet. Podaci koje nam donosi even- 

đelje su povijesni i geografski točni. 

2. DJELA APOSTOLSKA koja donose podatke o Kristu,^ napose 
o njegovoj smrti i uskrsnuću, govore nam najviše o počecima i 

razvijanju mlade Crkve. 

3. POSLANICE SV. PAVLA 

nekoje su izgubljene pa se računa da ih ima oko 14. U njima sv. 
Pavao potvrđuje istinitost Kristova uskrsnuća. 

4. KATOLIČKE POSLANICE 

ima ih 7: 1 Jakovljeva, 2 »Petrove« 3 Ivanove i 1 Judina — govore 
u istom smislu. 

5. OTKRIVENJE SV. IVANA 

ima već eshatološko obilježje, tj. govori o ponovnom Isusovom 
dolasku u slavi i moći na svršetku svijeta. 

6. RANO-KRŠ Ć ANSK I SPISI — KLEMENTOVO PISMO: 
pisano oko 96. g. u Rimu Korintskoj kršćanskoj općini. Klement 
je bio četvrti papa nakon Petra i ujedno vjeran učenik Petrov i 
Pavlov. O Kristu piše kao o historijskoj osobi — Poslaniku što 
ga je Bog poslao, a ovaj opet odaslao apostole, koji su zbog uskr- 
snuća Kristova najčvršće vjerovali u ono što su propovjedali. 

»BARNABINA POSLANICA« 

spis nastao u Aleksandriji između 70. — 140. g. 

DIDAHE — NAUKA 12 APOSTOLA 
napisana koncem I ili početkom II st. 

PASTIR od HERME iz više manje istog vremena. 

Svi ovi spisi spominju Krista i njegovo djelo. A u istom smislu 
pišu i crkveni Oci prvih stoljeća i sva Crkvena predaja. 





32 . Čovjek dobrote 


U današnje doba testova, analiza, anketa... uspjeli smo mjeriti sve 

i svašta a možda najviše inteligenciju, no ne znamo mjeriti dobrotu, 
finoću, dobrohotnost. 

Ipak, mi za njom čeznemo, svi je nekako podsvijesno tražimo i kad je 

nekim nepoznatim čulom osjetimo i otkrijemo, tada za njom trčimo bez 
razmišljanja. 

Tako je nešto moralo biti u neobičnoj pojavi BogoČovjeka Isusa iz 
Nazareta. Taj neki neviđeni magnetizam koji je tolike mase privlačio i vu- 
kao za njim da su farizeji ometeni u svojim računima rekli: »Poludjeli 
su!... ako ga tako pustimo sav će svijet otići za njim«! (Iv 7,45) 

Isusova ličnost je zračila jednu dobrotu koja se rijetko susreće. Bila 
je to sama nestvorena dobrota Boga, a opet kod Krista nije bilo nikakvog 
režira prema onome što je ljudsko. Svaki dobar i plemenit osjećaj imao 
je odjeka u njegovu srcu. Shvaćao je kakvu patnju donosi bolest i liječio 
je bolesne do iznemoglosti. »Svi koji su patili od bolesti trčali su k njemu 
da ga se dotaknu«. (Mk 3, 10) 

Tješi udovicu iz Naima i uskrisuje joj sina. Nad Lazaro vim se grobom 
rasplakao. Nije se stidio svojih suza kako se ljudi često boje da bi se po- 
kazali suviše osjetljivi ili nježni pred drugima. 

Grli zamazanu dječicu s ulice, koja ga vuku za plašt, kaže: »Pustite 
malene k meni i ne priječite im, jer je takvih kraljevstvo Božje« (Mk 10, 13) 

Napose je delikatan prema ženama. Nigdje u Evanđelju nije zabilje- 
ženo da je bio grub ili osoran prema kojoj ženi, a prema javnoj greŠniti 
i preljubnici pokazuje skrajnju finoću i dobrotu. 

Pa ipak, ta Kristova dobrota nije slabost. Nema u njoj ni traga kakvoj 
popustljivosti, ili dobroti nekog naivčine. Nema u njo ni traga okretanju 
prema situaciji i osobama. U njegovu liku najveće suprotnosti su spojene 
u divnu harmoniju. Njegov autoritet je zahtijevan, ali bez nadutosti i oho- 
losti. On je blag i dobar, a opet poziva na najveća odreknuća: »Tko ne 

uzme svoga križa, ne može biti moj učenik!« (Mk 8, 34). 

* 

Njegova je dobrota bez sebičnosti, računa i osobne koristi! Njegova je 

dobrota nešto što čovječanstvo dotada nije nikada vidjelo, niti je moglo 
naslutiti — niti če je vidjeti. 





m 

Govor na gorf 


Gustave Dorć 


»Kad Isus vidje veliko mnoštvo naroda, uspne se na goru. Kada sjede, približiše 
mu se njegovi učenici. Zatim otvori usta svoja i poče ih ovako učiti: »Blago si- 
romasima u duhu, jer je njihovo kraljevstvo nebesko! . . . « 

(Mt 5, 1-isl.) 

33. Čovjek ljubitelj grešnika a sam svet 


Ono što tako upada u oči kod Krista je njegova posebna dobrota pre- 
ma grešnicima s jedne strane, a s druge strane njegova osobna izvanredna 
svetost. 

Farizejima koji su ga htjeli iskapiti u kapljici vode, mogao je smjelo 
odgovoriti: »Tko će me od vas optužiti za grijeh?«. 

I ta njegova dobrota začuđuje nas to više sto smo mi ljudi skloni da 
grešnika preziremo i odbacimo radi njegova grijeha. 

Isus, nasuprot čim susretne skrušenost, kajanje, u trenu zaboravlja 
na sve propuste i tim grešnicima otvara čitavo svoje srce — otkriva im 
u njemu sve ljepote Božjeg milosrđa i neiscrpljive riznice dobrote — nada- 
sve im otkriva ljepotu Božjeg opraštanja i ljubavi, koje ostaju zatvorene 
i nepoznate umišljenim pravednicima. 


Tako je Isus postupio s 'uzetim: »Sinko, opraštaju ti se grijesi« (Mk 2,5). 
Tako je postupio prema Magdaleni koju se nije žacao uzeti među apostole 
i povjeriti joj veselu vijest uskrsnuća. — Takav je bio prema ženi pre- 
ljubnici kad joj je rekao: »Ni ja te neću osuditi. Idi i. ne griješi više« (Iv 
8, 11) I na kraju života ta beskrajna povorka pomilovanih i oproštenih 
doživljava svoju kulminaciju na križu gdje Isus razbojniku obećava nebo, 
gdje ga posij eda u svoje kraljevstvo. 


»Još danas bit ćeš sa mnom u raju« (Iv 8, 11). I zvuk tih Kristovih 
riječi zvoni kroz stoljeća kao najljepša melodija otkrivajući nam Boga 
koji je sišao na zemlju da privine na svoje grudi palog čovjeka. 


•34. Čovjek kojemu se svi dive 


Isus je govorio kako nitko nije govorio. Mase i mase su hrlile za njim 
da čuju njegove govore. Mnogi su govorili: »Tko je taj? Odakle mu sve 
to? — Nikada čovjek nije govorio kako ovaj čovjek« (Mk 6, 2) i (Iv 7, 46). 

Jednostavni i priprosti svijet mu se divio i trčao za njim, ali su mu 
se divili i zlobni farizeji, iako to nisu htjeli javno priznati. 

Da, zaista nikada čovjek nije govorio kao ovaj čovjek: Isus je ljepotu 
i snagu svog govora crpio iz svoje duboke povezanosti s Bogom, iz intim- 
nosti s Ocem, čiji je On bio pravi i jedinorođeni Sin. 


35. Čovjek superioran nad neprijateljima 

i kad je Isus bio napadnut znao je sačuvati svoj mir — ali i reći svu 
istinu. Nije mu smetala njegova blagost i dobrota da bude potpuno radi- 
kalan i energičan kad je trebalo žigosati farizejsku podmuklost i pretva- 
ranje. 

Svojim jasnim i čvrstim govorima znao je ušutkati i najveće pro- 
tivnike koji mu nisu mogli naći nikakva prigovora nego su se podmuklo 
njemu iza leđa sastajali i dogovarali da ga ubiju. 

A Jsus će i u Maslinskom vrtu i tokom suđenja ponavljati da u svoju 
muku i smrt ide potpuno svjesno i svojevoljno da dadne život u otkup 

za mnoge. 

36. Čovjek superioran u bolima 

Isus je kroz čitavu muku obavijen posebnim mirom i dostojanstvom. 
Nakon izlijevanja srca u oproštojnom govoru na Posljednjoj večeri Isus 
odlazi s učenicima u Maslinski vrt. 

I taj vrt, obasjan mjesečinom, bio je svjedok grozne smrtne borbe 
Bogočov eka, u kojoj je izgledalo da se on bespomoćno grči u svome 
krvavome znoju, bez snage da nastavi svoju spasitelj sku bitku. 

No, nakon te agonije, utješen od Oca odozgo, Isus opet postaje Go- 
spodar situacije. U Maslinskom vrtu će Isus opet zadobiti mir koji neće 
više izgubiti tokom cijele muke. 

Pod pljuskama, pokrivana lica, u izgrugivanju, pod bičevima i trnovom 
krunom Isus je nijem kao ovca kad je vode na klanje, a opet ono 
malo riječi koje je Isus izgovorio kod svoje muke imaju takvu moć da 
odjekuju i oš dan danas. — Isus na umoru — viseći na križu, iako u groz- 
nim mukama, ne zapomaže, ne jauče, u smirenoj predanosti umire moleći 
Oca da im oprosti. Njegova bol i muka, iako velika, ne zaokuplja ga toliko 
da ne bi mogao misliti na druge: viseći na križu povjerava svoju Majku 
ljubljenom učeniku, moli za neprijatelje, oprašta razbojniku. U svojoj boli 
Isus pobjeđuje bol. 

37. Čovjek potpuno povezan s Bogom 

Isus — kroz sve ovo što smo do sada rekli može biti takav jer je 
u svakom trenutku svoga života bio duboko sjedinjen s Bogom. To odaju 
njegovi govori mnoštvu, to govore njegova čudesa, to govore njegove noći 
provedene u molitvi. 

38. Čovjek koji je dao život za druge 

ISUS JE BIO SAV U OCU I SVE JE RADIO ZA OCA, ZATO JE I SAV 
NJEGOV ŽIVOT BIO ZA DRUGE — ZA LJUDE — ZA ČOVJEČANSTVO. 

39. Krštenje na Jordanu 


Evanđelje nam kaže: »Tada dođe Isus iz Galileje k Ivanu da ga on 
krsti. 'Odmah nakon krštenja izađe Isus iz vode, i gle! Otvoriše se nebesa 
i ugleda Duha Božjega kako silazi na nj u obliku goluba. eto glasa s 
neba: ,Ovo je Sin moj Ljubljeni! U njemu mi sva milina'!" (Mt 3, 13. 
16 — 17.). 

Prije nego što će početi svoje javno djelovanje Isus polazi Ivanu Krsti- 
telju da ga krsti. Nije njemu trebalo krštenje, ta on je bio sav uronjen 
u Duha Božjega, no trebalo je da javno pokaže da je On zaista Očev Sin, 
pun Duha Svetoga, kojega Otac šalje da navješta ljudima Radosnu vijest 
i tako ispuni Božji naum spasenja. 

40. Okupljanje apostola (12 — okupljanje Novog Izraela — 
Crkve) 

Nakon krštenja Isus odlazi 40 dana u pustinju — u osamu gdje se 
u molitvi i postu pripremao za ispunjenje svoje misije i gdje ga je napa- 
stovao đavao. Nakon što je odbio napasnika đavla ko i se tada povukao 
samo na neko vrijeme — Isus izabire svoje prve učenike, među kojima 
je Simun Petar i njegov brat Andrija, ribari na Genezaretskom jezeru. 
Tih će apostola biti 12 — simboličan broj izraelskih plemena. U SZ iza- 
brani narod (Izrael) je potekao od dvanaest Jakovljevih sinova, od kojih 
je svaki sin bio otac jednog plemena. 

Sada se nalazimo u NZ i Isus osniva novi Izrael, a to je Crkva koja 
će biti univerzalna tj. jedna za sve narode, i utemeljena na dvanaest apo- 
stola. 

Zato i molimo u Carigradsko-nicejskom vjerovanju: , VJERUJEM U JED- 
NU, SVETU, KATOLIČKU (OPĆU) I APOSTOLSKU CRKVU«. 

41. Kristova poruka — Evanđelje 

Kristova poruka nam je sažeto napisana u Evanđelju. Zapravo centar 
te poruke je i sam ISUS KRIST — punina Božje Objave ljudima i najveći 
DAR BOGA Čovječanstvu. 

Cijelo Evanđelje je zapravo »Radosna vijest« spasenja po Isusu i u Isusu 
Kristu. Svakako, ima tu bezbroj vidika i ljepota koje nismo potpuno 
shvatili. 

Ipak ono o čemu je Isus najviše propovijedao je Kraljevstvo Božje, 
jer je on prvenstveno došao na svijet da nas spasi, tj. da nas otme Sotoni 
iz vlasti tame i uvede u Kraljevstvo svoga Oca. 

Zato će Isus i početi svoju prvu propovijed u nazaretskoj sinagogi 
riječima proroka Izaije: »Na meni je Duh GosnodniL ier me ie pomazao. 
faslao me je da donesem veselu vijest siromasima, da navijestim oslobo- 
đenjp sitinjima . (Iz 60, 1). 

Isus je najviše pričao u parabolama ili usporedbama. Ima ih više koje 
je Isus pričao o Kraljevstvu Božjem kao npr.: o sijaču, o ljulju (kukolj), 

0 gorušičinom zrnu, o zakopanom blagu, biseru, o mreži, no mi ćemo se 
ovdje zadržati na onoj o svadbenoj gozbi i svadbenom ruhu. 

Ta prispodoba, koja se nalazi u Matejevom Evanđelju 22. glava 

1 u Lukinom 14. glava prikazuje Kraljevstvo Božje kao gozbu Jeo ju kralj 
pripravi svome sinu. Uzvanici su imali , važnije' poslove, pa zato odbijaju 
doći na tu svadbu. 

Svadba, to jest Savez Boga i čovjeka, najvažnije je zbivanje u povijesti. 
To je ono zbog čega je Bog stvorio svijet i zašto se ujedno i isplati živjeti. 
Bog poziva na svadbu sve ljude i one s ulice, ali to ne znači da se od 
svakoga svata ne traži velika promjena — obraćenje. Gost koji je ušao bez 
svadbenog ruha (bez posvetne milosti), koji se na ulazu kuće nije iitio 
oprati, i obući bijelu haljinu bit će izbačen u vanjsku tamu (jer su sluge 
na ulazu nudile vodu i bijelu haljinu). 

Slično Isus govori u prispodobi u zlim vinogradarima i o neoplodnoj 
smokvi, samo s drugog stanovišta. Neoplodna smokva je izrae koji nije 
odgovorio Božjim obećanjima i jer nije donijela ploda bit će posječena 
i u oganj bačena. 

Prispodoba o zlim vinogradarima ide u istom smislu samo što ona teži 
da sažme u sebi cijelu povijest spasenja SZ. Vinograd je narod Božji, 
zakupnici su svećenici i poglavari. Oni ne vladaju kako Bog od njih traži, 
nego iskorištavaju svoj položaj te vladaju silnički i porobi jivački. Remete 
Božji plan. Bog šalje svoje glasnike proroke a oni ih ubijaju. Na kraju 
Bog šalje svoga jedinoga sina, kojega također ubijaju. Dakle, Isus u toj 
priči prikazuje da će i njega ubiti. Oni su uzeli vlast od Boga i žele svijet 
i zajednicu Božjeg naroda uređivati po svom zahtjevu. Misle da bolje shva- 
ćaju Božje interese od samoga Boga. (Mt 2. gl.) 

Isus svojim učenicima pretkazuje patnje, progonstva i trpljenja, jer će 
to kraljevstvo u svijetu biti progonjeno »no oni ne smiju postati kukavice, 
malodušni ili prestrašeni, trebaju se hrabro boriti, jer je Bog s njima. 
Svoje neprijatelje trebaju ljubiti, a ne proklinjati, jer je ljubav oznaka 
Novoga Kraljevstva. Po ljubavi ćemo biti suđeni. Na posljednjem sudu Isus 
će nas pitati — u prvom redu — da li smo ljubili ljude oko sebe i to će 
biti mjerilo da uđemo u kraljevstvo Očevo. Sve drugo, sve molitve i svi 
postovi moraju nas naučiti da volimo Boga i ljude i da svima poma- 
žemo.^ 

Sve ove i ostale parabole o Kraljevstvu Božjem — Isusu su bile najide- 
alnije slike da orise svoju Crkvu kao vidljivi znak spasenja za sve ljude. 


14 2ivko Kustić, Mali ključ Biblije, str. 209—210 

42. To vidimo iz Evanđelja 


Da je Isus čovjek, o tome nema sumnje, Kristovo Čovještvo je tako 
snažno doživljeno od strane apostola i ljudi da se u to nije moglo sumnjati: 
to svjedoči njegovo rođenje, napori njegova tesarskog, a kasnije propovje- 
dničkog života i napokon njegova teška i gorka smrt. 

No, niti njegovo Božanstvo nije manje naglašeno kroz Evanđelja. Da 
dokaže da je Isus pravi Bog, sv. Mate] navodi sva proroštva SZ i poka- 
zuje kako su se ispunila na Isusu iz Nazareta. 

Sv. Marko dokazuje Isusovo Božanstvo brojnim čudesima npr. liječenje 
svih bolesti u tren, stišavanje oluje na moru, uskrisivanje mladića iz Na- 
ima, itd. 

Sv. Luka ga prikazuje kao sveopćeg Osloboditelja i Spasitelja čovje- 
čanstva, dok sv. Ivan pišući svoje Evanđelje puno kasnije nastoji zaista 
prodrijeti u Kristovu osobu — koja je zapravo osoba Sina Božjega, 
Božje Riječi. 

»Sv. Ivan nam ne skriva da su riječi Učitelja bile veoma često nerazum- 
ljive i da su učenici tek mnogo kasnije shvatili njihov pravi smisao. Cilj 
Ivanova evanđelja je da nakon dugog života meditacije protumači te taj- 
novite Isusove riječi. Isusov odnos prema Ocu, namjeru da se »učini jedna- 
kim Bogu« tvrdeći da mu je Sin na poseban način, drugačije i više nego 
što se općenito tvrdilo o Izraelu, to apostoli nisu mogli prihvatiti bez nutar- 
njeg krzmanja, jer ih je u tom priječilo njihovo židovsko shvaćanje da je 
jedini Bog nadnaravan« is. 

Zato će i sv. Petru biti potrebno posebno svijetlo odozgo kad je u 
Cezareji Filipovoj uzviknuo: »Ti si Krist, Sin Boga živoga« (Mt 16, 16). 
Isus će mu to i reći: »To ti nije objavilo tijelo i krv, nego moj Nebeski 
Otac« (Mt 16, 17). Tek poslije uskrsnuća preporođeni Duhom Svetim apo- 
stoli će shvatiti potpunije da je Isus zaista Mesija — tj.. Sin Čo- 
vječji koji ujedno ima i božanski naslov: Sina Božjega — pravog Boga. 

A sv. Ivan ovako zaključuje svoje Evanđelje: 

»Mnoga je druga čudesa činio Isus pred svojim učenicima. Ona nisu 
opisana u ovoj knjizi. A ova su opisana da trajno vjerujete da je Isus 
Mesija, Sin Božji, te da vjerujući imate život po njemu« (Iv 20, 30) 

is H. Holestein, Je li istina da je Isus Krist Čovjek kao i drugi ljudi?, Zagreb 
1971, str. 15 

43. Iz tradicije i vjere Crkve 

Istina je da nije bilo lako shvatiti kako je Isus ujedno i pravi čovjek 
i pravi Bog. Zato je bilo potrebno da Crkva to razjasni što je ona i učinila 
na Koncilima prvih stoljeća da bi tako poruku envanđelja sačuvala čistu 
i jasnu od raznih krivih mišljenja. 

Na Koncilu u Niceji 325 g. bila je svečano izjavljena vjera Crkve, 
da je Isus Krist pravi Sin Božji, rođen od Oca i Ocu u svemu jednak, 
nasuprot Arijevu učenju da je Isus manji od Oca. 

Vjerovanje koje molimo kod mise nedjeljom sastavljeno je u to doba 
i izražava nicejsku dogmu: 

VJERUJEM U JEDNOGA BOGA, OCA SVEMOGUĆEGA 
STVORITELJA NEBA I ZEMLJE, 

I U ISUSA KRISTA, SINA BOŽJEGA, ROĐENOG OD OCA 
PRIJE SVIH VJEKOVA, 

BOGA OD BOGA, SVJETLO OD SVJETLA, PRAVOGA BOGA OD 
PRAVOGA BOGA, 

ROĐENA, NESTVORENA, ISTOBITNA S OCEM, PO KOME JE 
SVE STVORENO, 

KOJI JE RADI NAŠEG SPASENJA SISAO S NEBESA, 

I UTJELOVIO SE . . . 

Slijedeći značajni Koncil e bio u Efezu 431. g. koji je osudio Nestori- 
jevo krivo učenie i još jasnije utvrdio vjeru Crkve da je isti Isus i Bog 

i čovjek, a Marija, koja je rodila Isusa je prava BOGORODICA ILI MAJKA 
BOŽJA. 

Napokon treći i značajni Koncil u Kalcedenu 451. g. donio je još 
nekoja razjašnjenja i konačno definirao Kristovo božanstvo i čovještvo: 

Isus je pravi Bog i pravi čovjek tako da su Božanska i ljudska narav 
sjedinjene u osobi Sina Božjega. 



44. Posljednja večera 


Posljednja večera se uklapa u Tjedan Vazraa ili Pashe. 

Posljednji tjedan Isusova života i tjedan u kojem se ispunila povijest 
spasenja: 3 navještenja po prorocima. 

Isus na Posljednjoj večeri pere noge učenicima da im pokaže primje- 
rom kakav mora biti stav njegovih učenika: u Crkvi je najveći onaj koji 
najviše služi zajednici, a zato ne traži nikakve počasti ni priznanja. 


A 7 







Na Posljednjoj večeri Isus sebe naziva imenom: JA JESAM — JAHVE, 
kojim se sam Bog nazvao u gorućem grmu kad je govorio s Mojsijem. 

Time je Isus za sebe otvoreno rekao da je Bog. 

Govor Isusov na Posljednjoj večeri je nešto najdivnijega u Evanđelju 
koje bi svaki kršćanin morao ne samo pročitati, nego i često o njemu raz- 
mišljati. Tu Isus otvara svoje srce i govori o Ocu, koji ga je poslao 
i kojem se vraća, o Duhu Svetom kojeg će poslati poslije svoje smrti, — 
i konačno daje učenicima novu zapovijed: 


»Ljubite jedni druge kao što sam ja ljubio vas! Po tome će svi 
poznati da ste moji učenici!« (Iv 15. gl.) 


I Kao najveći dar svoje ljubavi, Isus na kraju večere daje sa 
pod prilikama kruha i vina: 


II 


oga sebe 


UZMITE I JEDITE, OVO JE TIJELO MOJE, 

UZMITE I PIJTE, OD OVOGA SVI OVO JE KRV MOJA NOVOGA 
I VJEČNOGA SAVEZA KOJA ĆE SE ZA VAS PROLITI!« 


45. Kristova smrt 

Isus uzima na sebe zlo svega svijeta da bi ga usmrtio u svojoj smrti. 
Na drvu križa prikovan Krist će čovjeka osloboditi od okova grijeha, 
smrti i zakona. 

U prapovijesti jedamput, čovjek se odrekao Boga pod drvetom spo- 
znan ja dobra i zla, sad će se Bog popet na drvo križa da čovjeku vrati 
izgubljenoga Boga. 

Isus, viseći na križu, ispunja ono što je obećao na Posljednjoj večeri 
i daje život svoj, i svoje Tijelo i Krv u otkup za mnoge. Tako zaista po- 
staje pravi vazmeni Jaganjac koji umire za spas ljudi, ili pravedni ABEL 
kojega nevina ubijaju ili JOSIP PRAVEDNI kojega prodaju vlastita braća 
— a ovdje apostol Juda za 30 srebrnika. On ie i onaj IZAK kojega Otac 
žrtvuje za spas svijeta. 

On je SLUGA JAHVIN o kojemu pjeva Izaija — prezren — posljednji 
od ljudi — koji u svojoj posljednjoj boli ostaje posve sam i bez društva 
da nam pokaže na ne tražimo utjehe u pokvarenom društvu. 

Isus je na križu htio ostati i bez Boga, ne da bi to bilo moguće, nego 
je htio iskusiti sav očaj i bijedu čovjeka koji ostavi Boga grijehom. 

Tako je Isus prinio samoga sebe kao žrtvu Bogu Čistu, neokaljanu, 
svetu,, za sve ljude i sva vremena. 

46. Kristovo uskrsnuće 

Najveće Kristovo poniženje — donijelo je i njegove najveće uzdignuće, 
uskrsnuće. 

Posljednja večera 


Gustave Dore 


»Kad bi uvečer, Isus sjede za stol s Dvanaestoricom . . . Dok su blagovali, uze Isus 
kruh, zahvali i razlomi ga, pa ga davaše učenicima govoreći: Uzmite i jedite! Ovo 

;e tijelo moje . . . « 


(Mt 26 , 20 - 26 ) 

Krist više ne umire, on je prvenac umrlih, piše sv. Pavao u I posla- 
nici Korinćanima, a u poslanici Filipljanima kaže ovako: 

»Kad postade kao čovjek, ponizi sam sebe postavši poslušan do smrti, 
i to do smrti na križu, 

Zato ga Bog uzdiže na najvišu visinu i dade mu jedincato ime 
koje je iznad svakog drugog imena, da se Isusovu imenu pokloni 
svako koljeno, nebeskih, zemaljskih i podzemaljskih bića i da 
svaki jezik prizna — na slavu Boga Oca: 

Gospodar je Isus Krist!« (Fil. 2, 7 — 11) 

Isusovo uskrsnuće zalog je našeg uskrsnuća. Ako se s Kristom budemo 
borili i trpjeli, onda ćemo s njim i uskrsnuti. — Isus ne opisuje uskrs- 
nuće, to će sam svaki iskusiti, nego Mariji Magdaleni, ženama, a zatim 
i apostolima kojima se više puta ukazivao nakon svog uskrsnuća, naređuje 
da tu veselu vijest nose čitavom svijetu i čovječanstvu. 


47. Kristovo uzašašće 

# 

Četrdeseti dan nakon svoga uskrsnuća Isus je uzašao na nebo. Prije 
odlaska rekao je apostolima: . 

»Dana mi je sva vlast na nebu i na zemlji. Pođite i učinite mojim 
učenicima sve narode, krsteći ih u ime Oca i Sina i .Duha Svetoga i učeći 
ih čuvati sve što sam vam zapovijedio. I evo, ja sam s vama u sve dane 
do svršetka svijeta«. (Mt 28, 18 — 20). 

Nakon Isusova odlaska na nebo vjernici su gledali prema nebu za 
iščezlim Isusom, no anđeli su ih upozorili da će taj Isus ponovno doći 
pa neka ne gube vrijeme nego neka priprave sebe i svijet za drugi Isusov 
dolazak. 



48. Što Crkva vjeruje o Mariji 


»Svete knjige Staroga i Novoga Zavjeta i časna Predaja pokazuju 
na sve jasniji način ulogu Majke Spasiteljeve u ekonomiji spasenja i stav- 
ljaju nam je gotovo pred oči« . . . Ona je pod tom svijetlošću već proročki 
označena u obećanju danom prvim roditeljima (pošto su sagriješili) o 
pobjedi nad zmijom (usp. Gn 3, 15)« {L. G. 55). 

Također mnoge velike žene Staroga Zavjeta kao npr.: Moapkinja Ruta, 
Ana majka Samuelova, Judita, Estera i druge osvjetljuju nam Marijin lik 

Gustave Dore 


Isusova smrt 


»Bilo je već oko šestog sata kad nastade tama po svoj zemlji do devetoga sata. 
Pomrča sunce, a hramski se zastor razdrije po sredini. Tada Isus viknu jakim 
glasom: »Oče, u ruke svoje predajem duh svoj. To reče — i izdahnu.« 

(Lk 23, 44-46) 

svaka na svoj način i tako nam dozivaju savršenu puninu sklada naravi 
i milosti Djevice i Majke. 

Pet istina o Mariji: 

Marija, Isusova Majka, iako skriveno, ipak je stvarno najintimnije su- 
djelovala u tajni Isusova otkupljenja, zato je mnogi smatraju i nazivaju 

Suotkupiteljicom. 

Za njezinu ulogu Majke Isusove i Majke cijele Crkve, »pripravlja je 
Bog već od začeća time što ju je unaprijed, zaslugama svoga Sina očuvao 
od svake ljage grijeha pa i samog istočnog grijeha. Tu tajnu slavimo svake 
godine 8. prosinca na blagdan Bezgrešnog Začeća Marijina. 

V Marija je začela i rodila Isusa, a da nije nimalo izgubila dostojanstvo 
djevičanstva, zato je ona zauvijek Djevica. 

Rodivši Krista ona s pravom nosi naslov Bogorodice ili Majke Božje. 

Isus nije ostavio svoju Majku pod vlašću smrti već ju je uzeo sebi na 
nebo. Crkva vjeruje da je Marija tijelom i dušom na nebo uznesena, Što 
je proglasio Pio XII na Veliku Gospu kolovoza 1950. 

Mariji je Bog učinio divne stvari i Marija je za Boga učinila velike 
stvari. »Tko Mariju ljubi taj se ne gubi« kaže sv. Bernardo. 

Ako Marija bude imala veliko mjesto u našem živo u, onda će i Krist 
imati još veće, jer Marija osvaja, ljude, ne za sebe već ih vodi svome Sinu 

— ISUSU. 



49. Poslanje Duha Svetoga — Poslanje apostola — Mlada Crkva 
Crkva Božji narod — Crkva Otajstveno Tijelo Kristovo 


Djela apostolska nam tako lijepo i zorno crtaju silazak Duha Svetoga 
i neustrašivo propovijedanje apostola koji su do tada bili najveći strašljivci 

i kukavice. 

»Kad napokon dođe Pedeseti dan, svi bijahu skupni na istome 
mjestu. Tada iznenada dođe neka buka s neba, kao da puše silan 
vjetar, pa ispuni svu kuću u kojoj su boravili, I ukazaše im se 
jezici kao od plamena, i razdijeliše se te nad svakog od njih siđe 
po jedan. Svi se oni napuniše Duha Svetoga te počeše govoriti 
tuđim jezicima, kako ih je već Duh nadahnjivao da govore. 

Gustave Dorč 


Isus s učenicima na putu u Emaus 

»I dok su učenici razgovarali i pretresali (o smrti i uskrsnuću Isusovu), približi im 
se sam Isus te pođe s njima. Njihovim očima bi uskraćeno da ga mogu prepoz- 
nati . . . Zar nije srce gorjelo u nama dok nam je putem govorio i tumačio Pisma.« 

(Lk 24, 15-16. 32) 

Tada su u Jeruzalemu boravili pobožni Židovi koji su došli 
od svih naroda pod nebom. Kad nastane spomenuta huka, narod 
se zgrnu i ostade zbunjen, jer ih je svaki pojedini čuo gdje govore 
njegovim jezikom. Začuđeni i zadivljeni pitali su: ,Zar nisu svi ovi 
što govore Galilejci? Pa kako ih onda svaki od nas čuje gdje go- 
vore njegovim materinskim jezikom?’ . . . 


Tada stupi Petar s Jedanaestoricom te povišenim glasom reče: 
Židovi i svi vi što boravite u Jeruzalemu ... U posljednje ću vri- 
jeme — veli Gospodin — izliti od svoga Duha na svako ljudsko 
biće, te će proricati vaši sinovi i vaše kćeri, vaši će mladići imati 
viđenja, a vaši starci sne . . . 


Izraelci, čujte ove riječi: Bog je pred vama potvrdio Isusa 
Nazarećanina moćnim djelima i čudesnim znacima, koje kako i 
sami znate, Bog učini među vama. Njega koji je predan po nepro- 
mjenljivoj odluci i predznanju Božjem, i koga ste vi bezbožničkom 
rukom razapeli i ubili, Bog je uskrisio, oslobodivši ga od lanaca 
smrti . . 

I sveti Petar zaključuje: , Dakle, neka sav dom Izraelov sa 
sigurnošću spozna da je Bog učinio i Gospodinom i Mesijom tog 
Isusa koga ste vi razapeli’«. (Dj. 2, 1 — 8; 17; 22 — 24; 36). 


I tog dana mnogi se obratiše i krstiše, tako se Crkvi pridruži oko tri 
tisuće duša. 


Mlada se Crkva djelovanjem Duha Svetoga i hrabrošću apostola, koji 
se više ničega nisu bojali: ni muka, ni smrti — počinje munjevito širiti. Od 
3000 broj će se ubrzo popeti na 5000, a zatim nakon obraćenja Pavla, Crkva 
će se širiti među pogane. 

Oznake mlade Crkve bile su velika međusobna ljubav i pomaganje te 
davanje svojih vlastitih dobara jer im sve bijaše zajedničko. 

Sve što smo do sada rekli o ulozi Duha Svetoga u stvaranju i razvi- 
janju Crkve, možemo kratko sažeti citatom iz komentanra Konstitucije 
»Lumen gentium«: 

»Konačni bitni događaj koji je oblikovao Crkvu jest dolazak Duha 
Svetoga na dan Duhova. . . . 

Dolaskom Duha Svetoga Crkva je konačno završena kao otajstvo, sa- 
kramenat, Kristovo tijelo i ona višeslojna stvarnost od ljudske i božan- 
ske građe.« — Njegovo djelovanje u Crkvi je višestruko: 

— »u Duhu imamo pristup Ocu 

— Duh daje život 

— Duh u nama boravi, moli i svjedoči da smo djeca 

— Duh uči Crkvu, ujedinjuje je, izgrađuje i vodi 

— Duh je počelo crkvene obnove.« 


i« R. Brajčić — M. Zovkić: , Dogmatska konstitucija u Crkvi*, Zagreb 1977, str. 
107—108 

Crkva Božji narod 

Crkva, dakle, vođena Duhom Svetim sve se više pokazuje kao Božji 
narod okupljen u Kristu. 

»Lumen gentium« br. 9 ovako nam kaže: 

»U svako je vrijeme i u svakom narodu Bogu ugodan svatko tko ga 
se boji i čini pravdu. (Usp. Dj. ap, 10, 35). Ipak je Bog htio posvetiti i 
spasiti ljude ne pojedinačno, bez ikakve veze između njih, nego je htio od 
njih učiniti narod koji bi ga uistinu priznavao i vjerno služio...« 

Već u SZ, Bog izabire jedan narod, i to izraelski narod — a u NZ Bog 
sklapa novi savez u Kristu »pozivajući iz Židova i pogana narod koji bi 
bio jedan ne po tijelu, nego po duhu, i bio novi Božji narod«. (L. G. 9) 

A taj — »Božji narod nije neki čardak ni na nebu ni na zemlji, 
nego povijesna i uočljiva zajednica vjernika koji prisutnošću Duha 
životvorca i snagom Krista čine »trajnu i sigurnu klicu jedinstva, 
nade i spasenja: za cijeli ljudski rod. To je živa zajednica ljubavi 
i istine. Božji je narod klica jedinstva svih naroda svijeta zato 
što se sabire iz svih naroda, a jednim ga čini Kristov Duh, koji 
oživljava pojedince i zajednicu. Klica je jedinstva i zato što ima 
za glavu Krista, u kojem »postaje jasan misterij Čovjeka . . . Krist, 
novi Adam, objavljujući misterij Oca i njegove ljubavi potpuno 
otkriva i čovjeka njemu samome te mu objavljuje uzvišenost nje- 
gova poziva« (GS 22, 1). Božji je narod i klica nade u bolji i pra- 
vedniji svijet. Opet zbog uskrslog Krista, koji osigurava da ne 
■bude »uzaludno nastojanje da se ostvari opće bratstvo . . . Krist 
snagom svoga Duha već djeluje u srcima ljudi. U njima budi 
ne samo želju za budućim vijekom, nego također samim tim na- 
nahnjuje i učvršćuje ona velikodušna nastojanja kojima se ljudska 
obitelj trudi da poboljša životne uvjete i da tom cilju podloži svu 

zemlju«. (GS 38,1) 

»Krist se služi svojim narodom u spašavanju ljudi, šalje ga 
da bude sredstvo otkupljenja« 


Crkva Otajstveno Tijelo Kristovo 


KRIST — »dajući svoga Duha, svoju braću, sazvanu iz svih naroda, 
na mistični način sastavlja kao »svoje tijelo.«... 

»U tom se tijelu Kristov život izlijeva na vjernike, koji se po sakra- 
mentima tajnim i stvarnim načinom sjedinjuju s Kristom koji je trpio i 

proslavio se.« ... 


»Kako pak svi udovi ljudskog tijela, iako mnogi, čine ipak. jedno Tijelo, 
tako i vjernici u Kristu« (Usp. 1 Kor 12, 12). 

»Glava je toga tijela Krist. On je slika nevidljivoga Boga, i po njemu 
je sve stvoreno« ... (L. G. 7). 



17 Brajčić — M. Zovkić, Dogmatska konstitucija o Crkvi str. 208 


Komentar »Dogmatska Konsitucija o Crkvi« od o, R. Brajčića i M. 
Zovkiea jasno tumači odnos Krista — glave i tijela — Crkve: 

• Krist suoblikuje tijelo sebi 

• Krist čini da tijelo raste 

• Krist svojim Duhom oživljuje, ujedinjuje i pokreće tijelo 

• Krist tijelo ljubi kao zaručnicu*« 

Krist ljubi Crkvu kao zaručnicu i zato joj daje bezbrojne darove 
od punine svoga božanstva. 

»Kao što je u Kristu sva punina božanstva, tako je u Crkvi sva punina 
Kristova. Krist, naime, ispunjuje Crkvu svojim božanskim darovima, da 
i ona dopre i dođe do sve punine koja -dolazi od Boga, veli Sabor.«*9 

50. Vidljivo ustrojstvo Crkve 

Još za svog javnog živoia Isus je jasno navjestio da želi osnovati Crkvu. 
Bilo je to kod Cezareje Filipove: 

»Kad dođe Isus u okolicu Cezareje Filipove, upita svoje učenike: 
za koga drže ljudi Sina čovječjega? Oni odgovoriše: »Jedni' za 
Ivana Krstitelja, drugi za Iliju, treći za Jeremiju ili jednog od 
proroka/ ,A vi — reče im — za koga me držite?' ,Ti si Krist, 
Sin Boga živoga!' odgovori mu Šimun Petar. 

Nato ć^ mu Isus: , Blago tebi, Šimune, Jonin sine, jer tebi to 
ne objavi djelo i krv, nego Otac moj nebeski! A ja tebi kažem: 

Ti si Petar — Stijena, .i na toj stijeni sagradit ću Crkvu svoju 
vrata paklena neće je nadvladati. 

Tebi ću dati ključeve kraljevstva nebeskog, pa što god svežeŠ 
na zemlji bit će svezano i na nebesima, a što god razriješiš na 
zemlji, bit će razriješeno i na nebesima'« (Mt 16, 13 — 19). 

To što je Isus obećao Petru, nije više opovrgao, pa niti onda kada ga je 
Petar zatajio u vrijeme njegove muke. Naprotiv, poslije svoga uskrsnuća, 
a prije uzašašća Isus potvrđuje Petru prvenstvo nad Dvanaestoricom apo- 
postavlja ga glavom svoje Crkve na Tiberijadskom jezeru, nakon 

Ljubiš li me? Nakon trećega upita: 


»Ljubiš 
Ti znaš 


što je tri puta pitao Petra 

li me?« ražalosti se Petar pa mu reče: »Gospodine, ti znaš sve 
da te ljubim.« Umjesto da mu kaže: »Pasi jaganjce moje«, Isus mu kaže: 
»Pasi ovce moje!« da pokaže da je on vrhovni glavar svih u Crkvi. 

Tako je Petar i sam slab i grešan postao glavar Crkve da razumije 
one koji budu padali iz slabosti, a Isus mu postavlja glavni uvjet da dobro 
vrši svoju službu: Ljubav prema ovcama. 

Papa — biskupi — svećenici 

Apostol Petar je bio prvi papa, tj. Prvak apostolskog zbora. 

Isus je znao da ljudsko društvo pa i sama Crkva kao božansko — 

18 R. Brajčić — M. Zovkić, Dogmatska konstitucija o Crkvi, str. 154 

19 Brajčić — M. Zovkić, Dogmatska konstitucija o Crkvi str. 161 

ljudsko djelo ne može biti bez glave, bez upravljača, bez oca, zato je 
i postavio Petra za glavu Crkve i zatražio od apostola, a preko njih i sve 
vjernike da ga slušaju u poštovanju i ljubavi. 

Sama riječ »papa« znači otac, dolazi od grčke riječi Tia'KTta^ 


babo, tata, otac, (umiljat izraz za oca kod 
Isus zamislio u Crkvi, nije vlast silnika ili 


(pappas) 
djece). Dakle vlast kakovu 
despota, već vlast oca koji 


je 

ljubi povjereno mu stado do te mjere da će za njega dati prije život nego 
li ga napustiti ili ostaviti. 

Zadaću koju je Isus dao Crkvi, a time i Petru, bogoslovi su oslanja- 
jući se na Isusove riječi i djela raščlanili na: 


— na službu propovijedanja 

— na službu posvećivanja 

— na službu upravljanja 

Kad papa govori izričito i svečano kao poglavar Crkve, ili kako se to kaže, 
»ex catedra« iznoseći neku istinu koju svi vjernici moraju vjerovati onda 
je on neza bludi v i nepogrešiv. 

Ali i onda kad papa ne govori »ex catedra« njegovu riječ kao Učitelja 
Crkve treba već prema važnosti stvari primiti s djetinjim poštovanjem i 
ljubavlju. 







■f , n & U 






Trg i bazilika sv. Petra u Rimu 


sjedište Pape i središte Katoličke crkve 


57 




Apostol Petar kao Prvak apostolskog zbora, .posljednje godine svoga 
života je proveo u Rimu — prijestolnici rimskog carstva — kao biskup 
Crkve u Rimu. Oko 67. g. za vladanja cara Nerona podnio je mučeničku 
smrt. Od tada je rimski biskup nasljednik Petrov a služenje koje mu je 
Isus povjerio prešlo je na rimske biskupe, budući da je Petar umro kao 

Pastir Rima. 

U Srednjem vijeku pri izboru papa, imali su mnogo puta odlučujuću 
riječ razni rimsko-njemački carevi, kasnije francuski kraljevi, a početkom 
Novoga i drugi evropski vladari (npr. tz. »pravo vela« austrougarskog cara 
ukinuo je tek u XX st. sv. Pio X!). Zato se često puta znalo dogoditi da 
su nametnuli za tu službu ljude koji su više odgovarali njihovim političkim 
interesima nego dobru Crkve, a slične pojave su se događale i kod popu- 
njavanja biskupskih stolica i opatija. Stoga nikakvo čudo da je zbog toga 
znao stradati pravi duh evanđelja u Crkvi. 

No, pravo je čudo i znak posebne prisutnosti Duha Svetoga \. Crkvi 
da ti i takvi ljudi nisu uništili Crkvu kao što su pojedini kraljevi uništili 
svoje dinastije, — nego ona kroz stoljeća, stoji čvrsta i nepobjediva sagra- 
đena na Petru-Stijeni. 

Od Petra do današnjeg pape Ivana Pavla II broji se 266 zakonita pape. 

PAPE XX stoljeća bili su veliki kormirali Petrove lađe. Učinili su mnogo 
za Crkvu i za čitavo čovječanstvo. Sjetimo se samo Leona XIII, pa sv. 
Pio X, pa Pia XI i Pia XII. Još nam je svima u sjećanju dobrohotni sr- 
dačni lik Ivana XXIII koji je sazvao II Vatikanski Koncil i osvojio mnoge 
ljude *zvan Crkve za Boga. 

Papa Pavao VI, koji je 15 godina nosio veliku i tešku odgovornost 
u ovim pokoncilskim vremenima, jest Papa koji je uložio silne napore 
za mir u svijetu, za pravdu, za gladne i potlačene narode, a napose za 
obnovu u Crkvi. Njegovo ćemo djelo sagledati možda jasnije kada jednoga 
dana prava obnova potpuno obnovi i osvježi Crkvu. 

Papa Ivan Pavao I, koji je zabliesnuo poput zvijezde u 33 dana svoga 
pontifikata, je u malo dana učinio mnogo. Svojim smiješkom i dobrotom 
privukao je mnoge. Tako je utro put svome nasljedniku: 

Ivanu Pavlu II — poljskom kardinalu Karolu Wojtyla. Nakon 456 g. 
za Papu je ponovno izabran kardinal Netalijan, a prvi put u povijesti 
Crkve jedan Poljak. Izmolimo novom Papi — iz nama tako bliskog poljskog 
naroda — blagoslov i uspjeh! 

20 Od sv. Petra do današnjeg pape Ivana Pavla II. crkveni povjesničari računaju da 
je bilo 266 zakonitih papa, za razliku od protupapa, tj. onih koje su birali 
raskolnici, na primjer, u doba tzv. Zapadnog raskola (1378. — 1417.) Ili koje su 
bili nametnuli carevi u borbi s papinstvom. Bilo Je oko 35 protupapa. Prvi 
je bio sv. Hipolit, koji se pokajao za taj čin, pomirio se sa zakonitim papom 
i umro kao mučenik (217. — 235.), a posljednji je bio Feliks u XV. stoljeću ( 1438 . 

— 1449.) u Avtgnonu. 

Posljednjih sto godina Crkva je imala slijedeće pape. 

Papa Pio IX. (1846. — 1878.) borio se protiv zabluda svog vremena, osobito protiv 
liberalizma (slobodarstva), koji se nije dao kočiti nikakvim ćudorednim pravilima. — 
P:o IX je proglasio dogmu Bezgrešnog Začeća BDM (1854) i sazvao i I. vat, sabor 
(I8G9. 70.) 

Papa Leon XIII. (1878. — 1903.) poznat je po brojnim enciklikama (pastoralnim 
pismima) o problemima suvremenog čovječanstva, npr. o radničkom pitanju, gdje je 
dizao glas u obranu radnika od bezdušne eksploatacije kapitalista. 

Sv. Pijo X. (1903. — 1914.) je obnovio euharistijski i liturgijski život Crkve, osudio 
zablude modernizma koji je minirao same temelje vjere. 

Beneđikt XV. (1914. — 1922.) je izdao novi crkveni zakonik (1917.) i neumorno se 
borio za mir u vrijeme prvog svjetskog rata (1914 — 1918) tako da su mu Turci u Cari- 
gradu iz zahvalnosti podigli spomenik. 

Papa Pijo XI. (1922. — 1939.) bio je papa KA (Katoličke akcije), tj. laičkog apo- 
stolata i papa misija. Organizirao je domaću hijerarhiju u zemljama Azije i Afrike, 
a uz to se junački opirao pritiscima totalitarnih vladavima u tadanjem svijetu, koji 
su obratno od liberalizma, gušili svaku slobodu, pa i onu na koju je čovjek imao 
pravo. 

Papa Pijo XII. (1939. — 1958.) počeo je upravljati Crkvom baš u predvečerje naj- 
većeg ljudskog klanja u II Svjetskom ratu (1939. — 1945.). Upravljao je Crkvom za 
vrijeme rata i u teškim poratnim godinama. Krajnje se zauzimao za progonjene, iako 
su mu neprijatelji Crkve poslije rata zamjerali da je — šutio! 1950. je proglasio dogmu 
o Marijinu Uznesenju na nebo. (To je do sada posljednja definirana dogma u Katoličkoj 
Crkvi). 

Papa Ivan XXIII. (1958 — 1963.) sazvao je II Vatikanski Koncil kojemu je glavnim 
ciljem bio pastirsko prilagođavanje »aggiornamento« Crkve današnjem svijetu i ob- 
nova kršćanskog jedinstva. Doživio je samo 1. zasjedanje sabora 1962. 

(Bilješku dao o. Predrag Belić) 


Tko su biskupi? 

Biskupi su nasljednici apostola. Gospodin Isus im je povjerio da 
zajedno s Petrom — odnosno papom — dijele brigu za cijelu Crkvu, a 
posebno svaki za svoju biskupiju. 

Na koncilu zaključci koje oni donose u zajedništvu sa sv. Ocem imaju 
odlučujuću vrijednost za cijelu Crkvu. 

Svaki dobar vjernik morao bi znati kako mu se zove biskup i u kojem 
se gradu nalazi njegovo sjedište sa biskupskom ili katedralnom crkvom. 

Tko su metropoliti? 

Biskupije su obično povezane u veće crkvene pokrajine koje zovemo 
metropolije a na čelu su im metropoliti ili nadbiskupi. Hrvati imaju svoje 
metropolije u: Zagrebu, Rijeci, Splitu i Sarajevu. 

Slovenci imaju svoju metropoliju sa sjedištem u Ljubljani. 

Sadašnji zagrebački metropolita i nadbiskup Franjo Kuharić ujedno 
je i predsjednik Biskupske konferencije naše zemlje. 

Tko su svećenici? 

Svećenici ili prezbiteri su pomoćnici biskupa u njegovoj trostrukoj 
službi: propovijedanja, posvećivanja i upravljanja. Odmah od prvih po- 
četaka Crkve spominju se prezbiteri i đakoni koji su pomagali u prvoj 
Crkvi apostolima, a zatim biskupima. 

Svećenik, koji zastupa biskupa u jednoj župi zove se župnik. Njegov 
se pomoćnik zove kapelan. 

Svećenički poziv je najbožanskiji od svih ljudskih poziva. Mnoge stvari 
na području kn iževnosti, znanosti, kulture, učinili su svećenici, no najva- 
žnija zadaća, radi koje su se i odrekli svoje obitelji bila je navještanje 

Kristove vesele vijesti! 

Redovničko zvanje 

Neke iz Božjeg naroda potiče Bog da žive zajedno u manjim ili većim 
zajednicama. Oni osim toga polažu i tri redovnička zavjeta: čistoće, .siro- 
maštva i poslušnosti. Redovništvo* se u Crkvi počelo veoma rano razvijati, 
već od prvih stoljeća pa bismo mogli reći da je ono jedna od bitnih oznaka 
Crkve. Ono je niklo iz želje da se hrabrost i ljubav za mučeništvom podne- 
senim za Krista zadrži i nakon progona. 

Redovništvo je niklo iz želje da se iskreno i odano služi Crkvi svjedo- 
čeći evanđeosko savršenstvo (usp. L. G. 43). 

Na redovnički život su pozvani mladići i djevojke. 

Poziv sestre ili redovnice također je veoma lijep. Po svojoj djevičan- 
skoj ljubavi ona postaje duhovna majka mnogih napuštenih, bolesnih, maj- 
ka mnoge djece za koju se njihovi roditelji ne brinu i koju ona lađa 
nanovo za život u Kristu. 

Koliko su dobra učinile tihe i marljive ruke nepoznatih sestara u 
svijetu i domovini. Možda te žrtve nisu nigdje zapisane, no mi svi od njih 
živimo! Ne zove li i tebe Bog da se tako žrtvuješ za druge, za Boga? 


Misijski poziv 

Nekoji svećenici, redovnici, redovnice i laici odazivaju se pozivu Božjem 
i odlaze u daleke krajeve da bi tamo navještali ljudima Krista. 

™ m 

Naši poznati misionari su O. Ante Gabrić, Majka Terezija i još toliki 
drugi. Možda se i među nama nalazi pokoji ili pokoja koji će jednoga 

dana poći u misije. 



Crkva u prvim stoljeći 


i« 



Crkva se nakon mučeničke smrti Petra i Pavla oko 67. g. i dalje Širi. 
Prva stoljeća Crkve obilježena su krvlju i progonstvom. Brojni su mučenici 
za nju prolili svoju krv i dali živote. 

Dosta je samo da zavirimo u povijest i da vidimo koliko je bilo pro- 
gonstava za Nerona, za Domicijana, Marka Aurelija, Decija, Valerija, 
Juliana Apostate itd. — i koliko je kršćana tada bilo ubijeno ili od svje- 
tine, ili u arenama i tamnicama. No, kršćanstvo se nezaustavljivo širilo jer: 
Krv mučenika je sjeme kršćana, kako piše starokršćanski pisac Tertulijan. 

Prognanstva su trajala do 313, g. kada je KONSTANTIN VELIKI milan- 
skim ediktom dao slobodu kršćanima (u vidu nekog oblika tolerancije). 


52. Crkva do danas 


Nakon 313. g. Crkva uživa mir, no, ponovno se u još jačoj mjeri jav- 
ljaju oluje u samoj Crkvi. Počinju se dizati razna krivovjerja pa će stoga 
4. i 5. st. biti obilježeno žestokim borbama za pravovjerje. 


Veliki Koncili u Niceji 325., Carigradu 351., Efezu 431. i Kalcedonu 
451. čuvat će vjeru u njezinoj čistoći s jedne strane, a s druge strane 
će pridonijeti da se nekoje vjerske istine jasnije izreknu i točnije defi- 
niraju. 


Padom Zapadnog Rimskog carstva 476. g. nastavit će se u još većoj 
mjeri provale barbara koje su već započele stoljeće ranije. Crkva će nasto- 
jati da pošto poto sačuva tekovine rimske, grčke i uopće antičke kulture 
pred navalama barbara, a s druge strane misionari odlaze među barbare 
da im navijeste Kristovu Veselu vijest. Tako dolazi novo vrijeme pokr- 
štavanja kada vjeru primaju Franci, Anglo-Sasi i ostali germanski narodi. 
— Pokrštavanje Hrvata također spada u to razdoblje VII st., a nedavno 
smo proslavili i XIII st. kršćanstva. 

1 ostali Slaveni primili su kršćanstvo u tom razdoblju. Znamo kakovu 
su veliku ulogu u tome imala solunska braća sv. Ćiril i Metod. 


Nažalost nakon ovog širenja Crkve u nove narode, doći će opet do 
oluja u samoj Crkvi. Zbog stoljetnih — i prikrivenih i očitih — sukoba 
između Istoka i Zapada, pri čemu je znatan udio uz različitost jezika. 


kulture, psihe, načina pristupanja Objavi, imao možda najviše tz. cezaro- 
-papizam (mi ešanje državne vlasti u čisto duhovne poslove Crkve), dolazi 
g. 1054. do Velikog crkvenog raskola između istočnih Crkvi i katoličkog 
Zapada, kome i nadalje ostaje vođom rimski biskup nasljednik sv. Petra. 
To je tz. »Istočni Raskol« ili »Razdijeljen je Crkvi«, tj. dijeljenje kršćan- 
stva. 


Ipak XI, XII i XIII st. obilježeni su procvatom Crkve što se odražava 
na području teologije i skolastike, na području umjetnosti — dizanjem broj- 
nih katedrala u gotičkom stilu, te u C unyevskom samostanskom pokretu 
obnove cijele Crkve. 

Nakon toga humanizam i renesansa unose u Crkvu popuštanje disci- 
pline i ćudoređa što će uskoro izazvati reformaciju Martina Lutera 1520. 
u Njemačkoj. Te godine će on javno spaliti bulu izopćenja. Taj je pokret 

nažalost u Crkvi uzeo zamaha i zadao nov udarac kršćanskom jedinstvu, 
uzrokujući prekid veza između središta u Rimu i većine sjevernih german- 
skih zemalja. 

Osim reformacije u Novom vijeku (17. i 18. st.) vjersku čvrstoću Kato- 
ličkog Zapada sve više načinjaju razne filozofije i nazori na svijet koji 
sumnjaju ili posve poriču Providnost, nadsj etilnu spoznaju i — samu Božju 
opstojnost. 


U 19. i 20. st. Crkva je ušla u novo razdoblje modernih progonstava. 
Ateizam uzima sve više i više maha te izgleda kao da je Crkva potisnuta 
samo u privatni život. — No unatoč tome, Crkva je svjesna da Kristovu 
poruku treba širiti mlađim narodima. Ona se ne boji! Ateizam je još jedan 
razlog više da se sama osloni čvršće na Krista u međusobnom jedinstvu 
svih svojih članova (razni nekatolički ekumenski pokreti, a i u samoj kato- 
ličkoj Crkvi). S druge pak strane ona zna da je ništa neće moći uništiti 
jer je sagrađena na stijeni, — a ta stijena je KRIST! 



53. O sakramentima 


Riječ, sakramenat dolazi od latinske riječi: sacramentum 
kramenat je vidljivi znak nevidljive Božje milosti. 

Što to znači? 


tajna. Sa- 


To znači da je sakramenat (ili sakramenti) sveti znak utemeljen od 
Isusa Krista, kojim on daje vjerniku svoj božanski život, te svjetlo i 
jakost da može kao Božje dijete — ispuniti ono šio od njega Bog traži 
u pojedinom času života. 

MILOST je naime — koju sakramenat daje — izvanredni dar Božji, 
kojim Bog poziva čovjeka u nadnaravni red, tj. milošću mu daje (tj. komu- 
nicira) svoj božanski život i diže ga iznad svega stvorenoga u red posinaka 
Božjih, djece Božje, pridružujući ga svome jedinorođenomu Sinu, u Kristu. 

Tim istim darom — milošću — Bog ujedno pomaže čovjeku u borbi 
protiv zlih sklonosti, grijeha i strasti i daje mu želju i snagu da čini dobro. 

Milost djelimo na posvetim: po kojoj sam Bog stanuje u nama kao 
u Hramu i — djelujuću: kojom potiče čovjeka da se okani grijeha i posve- 
ma se obrati Bogu. 

Sakramenti: Krštenje i Ispovijed daju milost posvetnu. 

a sakramente: 

• Potvrdu 

• Svetu Pričest 

• Bolesničko pomazanje 

• Sveti red 

• Ženidbu 

treba primiti u stanju milosti 

(U slučaju da je netko u neprijateljstvu s Bogom, zbog te- 
škoga grijeha, treba se prije primanja ovih sakramenata ispo- 
vijediti) 

Svi ovi sakramenti nas dublje Ukorjenjuju u Krista — u zajedništvo 
s njegovim životom i djelom i tješnje nas sjedinjuju s crkvenom zajed- 
nicom s kojoj živimo. 

Sakramenata ima sedam: 

1. Krštenje 

2. Potvrda 

3. Sveta Pričest 

4. Ispovijed 

5. Bolesničko pomazanje 

6. Svećenički red 

7. Ženidba 


54. Sakramenat krštenja 


Kod sakramenta krštenja sam Bog, tj. samo Presveto Trojstvo: Otac, 
Sin i Duh Sveti sklapaju s nama Savez — prijateljstvo. 

U času kada svećenik polijeva krštenika vodom po glavi i govori: 

N. f JA TE KRSTIM U IME OCA I SINA I DUHA SVETOGA! 
krštenik se oslobađa istočnog rij eha, a opraštaju mu se i svi ostali grijesi, 
ako ih je počinio, a ulijeva mu se milost posvećujuća, po kojoj sam Bog 
stanuje u kršteniku. 

Uranjan je u krsnu vodu, koje se običavalo u prvim stoljećima Crkve, 
simbolički želi pokazati kako je krštenik s Kristom ukopan u njegovu 
smrt da bi s njime uskrsnuo na novi život. Ovu veliku stvarnost krštenja 
trebamo proživljavati u svakodnevnom životu, da bi u času naše vlastite 
smrti ona dosegla svu puninu svoga značenja. 

Sakramenat krštenja dijeli svećenik, ali u smrtnoj opasnosti može 
ga podijeliti svatko, samo mora imati nakanu da čini ono što čini Crkva. 


Krštenjem postaje 



CRKVU! 


djeca Božja i ulazimo u veliku zajednicu 

55. Sakramenat Potvrde 


U SAKRAMENTU POTVRDE POTVRĐENIK PRIMA DUHA SVETOGA 
KAO APOSTOLI NA DAN DUHOVA! 


Tko je Duh Sveti? 


Izcleda da je nama ljudima najteže shvatiti Duha Svetoga jer je on 
nepristupačan našim osjetilima i to naprosto zato jer je Duh. 

U sv. Pismu se Duh Sveti javlja u obliku plamena na Duhove, u ob- 
liku goluba kod Isusova krštenja, u obliku oblaka kod Isusova preobra- 


zenja. 

& 

Sam Isus puno govori o Duhu i naziva ga Braniteljem i .Tješiteljem 
koji će braniti i voditi Crkvu. Govori o njemu kao o osobi koja če'se izliti 
na apostole da im nadoknadi blizinu Učiteljevu. On je također Duh 
Oca isto koliko i Sina. On je veza Oca i Sina ili naprosto vječna ljubav 

Oca i Sina. 


Teologija je to kasnije definirala ovako: 

DUH SVETI JE TREĆA BOŽANSKA OSOBA PRESVETOG TROJSTVA! 


»Do Isusove smrti izgledalo je kao da je Duh zatvoren u granice nje- 
gove ljudske osobnosti i njezina djelokruga. Sada, kad je Sin Čovječji uzvi- 
šen da bi stao s desne Oca u slavi, on okuplja palo čovječanstvo i izlijeva 


na nj Duha. 

Kao novo stvorenje Crkva se može roditi samo od Duha u kojemu je 

izvorište svega što se rađa u Bogu.« RBT G 224L 


Duh Sveti čini u mladoj Crkvi preko apostola velike znakove, i čudesa, 
a s druge strane izvađa u dušama neprimjetno potpuna obraćenja. Duh 
Sveti je snaga Crkve a ujedno i zalog njezina jedinstva. 

Duh Sveti je život duše — - dobiven na krštenju on neumorno nastoji 
da nas preobrazi te postanemo slični slici Sina — dijeleći pojedincima da- 
rove: koje teolozi uglavnom svrstavaju u 7 grupa: 


dar: mudrosti, razuma, znanja, savjeta, jakosti, pobožnosti i straha Bož- 
jega. Darove: mudrosti, razuma i znanja posjeduje onaj kršćanin koji zna 
cijeniti prave vrednote, te neće više cijenili položaj, bogatstvo, čast, užitak 
— od svoje vjere i praktičnog života. 


Dar savjeta ima onaj koji je svoj život uredio prema Božjim zapovi- 
jedima i zato može dobro druge savjetovati. Dar jakosti i pobožnosti, te 
straha Božjega posjeduje vjernik koji se ne boji ničega pretrpjeti za 
svoju vjeru te iz ljubavi prema Bogu, ni pod koju cijenu ne želi teško 

uvrijediti Boga. 


Ove darove Crkva smatra redovitim darovima, no ima izvanrednih 
darova koji se danas nazivaju karizmama, a obično ih Duh Sveti dijeli 
pojedincima za dobro sveopće Crkve, a manje za njih osobno. 

U sakramentu potvrde primit ćete Duha Svetoga — »silu, snagu odgozgor«. 

Prije svoga UžaŠašća Isus je rekao apostolima: »PRIMIT ĆETE SILU 
ODOZGOR I BIT ĆETE MI SVJEDOCI DO NA KRAJ ZEMLJE« (Dj 1, 8). 

A kroz stoljeća govori to neprekidno svima nama koji smo povjerovali 
riječima apostola. 

Bog naime, od tebe očekuje da budeš mladić, ili djevojka čista srca 
koji se neće sakriti od straha kad bude trebalo priznati pred drugima da 
vjeruješ, ideš u Crkvu, na vjeronauk, da primaš sakramente: ukratko da 
svojim životom svima oko sebe budeš svjedok Kristovi 

Duh Sveti, kojega ćeš primiti u sakramentu Potvrde, dat će ti ovu 
neustrašivu snagu ako se otvoriš njegovu djelovanju i ako budeš surađivao 
s njegovom milošću. 

Na dan DUHOVA, sišao je Duh Sveti nad apostole u obliku plamena 
ili vatre. Vatra je simbol ljubavi, i zato najbolji simbol da označi djelo- 
vanje Duha Božjega. 

»Bog je ljubav i tko ne ljubi nije upoznao Boga« piše sv. Ivan u svojoj 
prvoj poslanici (I Iv. 4, 16, 8). 

No ta ljubav nije i nikako ne može biti sebična lakomost za užitkom 
udvoje, ta ljubav je jedino onda prava, ako zna viadati strašću i osjeća- 
jem prema Božjem zakonu, te u uzajamnom poštivanju žrtvovati se za 
onoga koga volimo. 

Nije to lako. Lakše je tražiti od drugih ljubav, nego li je davati. 
No, počni, probaj, vidjet ćeš da i to nije tako teško, a uz to osjetit ćeš 
u duši svaki put veliku i trajnu radost koja će ti biti dokazom da si 
pošao istina uskom i strmom stazom, ali stazom prave i velike Božje lju- 
bavi i moći ćeš sijati svima oko sebe radost, vedrinu — a nadasve mir, 
veliki mir, koji daje samo Bog, kojeg daje samo Duh Sveti — vječna ljubav 
Oca i Sina. 

Krizmom ulaziš također kao punoljetan kršćanin u zajednicu odraslih 
vjernika. Do sada si bio dijete. Bio si povezan s drugima u razredu, su- 
sjedstvu, vezama prijateljstva, no sada ulaziš u razdoblje života kad ćeš 
s drugima biti povezan na drugi — zreliji — punoljetniji način. Do sada 
su drugi radili za tebe, a ti si im uzvraćao možda malim pažnjama, zahval- 
nošću. Sada je došlo vrijeme da se spremiš kako ćeš i ti jednoga dana 
raditi za druge u svom pozivu: bilo liječnika, odvjetnika, električara, itd. — 
raditi za druge i biti istovremeno potpuni i pravi kršćanin koji se neće 
stidjeti svoje vjere. 


Što znači riječ Potvrda? 

Riječ POTVRDA dolazi od latinske riječi »confirmatio« ili glagola 
»firmare« što znači učvrstiti, ojačati. Zato neki ovaj sakramenat naprosto 
zovu: firma. U drugim krajevima opet mnogo je više proširena riječ kriz- 
ma da označi sakramenat Potvrde. 

Krizma je zapravo ono sveto ulje koje biskup posvećuje na Veliki 
četvrtak ujutro, a kojim onda kod Potvrde maže čela krizmenika. To je 

ulje mješavina balzama i maslinova ulja, a jedno i drugo ima svoje du- 
binsko značenje. 


Ulje je slika djelovanja Duha Svetoga. Kao što se koža maže uljem 
da postane čvrsta i gipka, tako ee i potvrđenik primiti Duha Svetoga 
— to tajanstveno Ulje duše f koje će mu pomoći da u duhovnom pogledu 
postane čvrst i gibak, sposoban za sve vrste borbe u napastima koje će 
mu podmetati đavao, svijet i njegove strasti. 

Balzam je jedna vrsta mirisne smole koja se mnogo upotrebljava 
na Istoku. Miris mu je veoma ugodan. Kao što u noći možemo razliko- 
vati cvijet od cvijeta po mirisu, tako isto postoji jedno čulo po kojem 
nekako intuitivno razlikujemo kakav je tko u dubinama svoje duše, iako 
to stoposto ne vidimo, osim po nekim vanjskim znakovima. Zato bi svaki 
krizmenik morao nakon krizme, zahvaljujći Duhu Svetom, postati ugodan 
miris Kristov, tj. u dubinama svoje osobnosti postati oduševljen za Isusa 
Krista u svim poteškoćama, kako to i sv, Pavao preporučuje kršćanima. 

Mazanje uljem imalo je već veliko značenje u SZ jer su njime bili 
mazani kraljevi i proroci prije nastupanja u svoju službu. 

Krist znači Pomazanik jer je Isus zaista u punini onaj kojega je Bog 
pomazao Duhom Svetim već u krilu Marijinu i poslao da ispuni naj veli- 
čanstveni je djelo našeg spasenja. Na Jordanu to je po mazan je bilo očito- 
vano silaskom Duha Svetoga nada nj u obliku goluba — 

i Duh Sveti je to sveto ulje kojim ćete i vi uskoro biti pomazani. 


Što se traži za Potvrdu? 

• Mora biti kršten i u stanju milosti posvetne (koji su kršteni 
kao djeca potvrđuju se nakon Prve Pričesti, a tko je kršten kao 
odrastao prima krizmu odmah nakon krštenja). 

• Na krizmu se treba dobro i s velikom željom pripraviti. 

• Ta priprava uključuje dobro poznavanje svoje vjere. 

• Može primiti samo jedamput u životu jer ona ostavlja trajan, 
neizbrisiv znak. 


Tko podjeljuje Potvrdu? 

Sakramenat Potvrde redovito podijeljuje biskup izvanredni 
djelitelj može biti i svaki svećenik, redovito župnik ili kateheta 
za izvanredne slučajeve). 


Obred Potvrde pod misom 


1 . 

2 . 

3 . 


Obnova krsnih obećanja 
Polaganje ruku 
Pomazanje sv. Krizmom: 

Biskup: N., (kaže ime), primi 
Potvrđenik: Amen! 


pečat dara Duha Svetoga! 

Biskup: Mir tebi! 
Potvrđenik: I s duhom tvoji 

Blagoslov na kraju mise. 


U 


i 


Praktične upute: 

Za krizmenika: 

1. Krsni list od župnog ureda gdje je kršten, 

2. Potvrda o primljenoj Prvoj Pričesti. 

Za kuma: 

1. Potvrda da je primio sv. Krizmu, 

2. Ako je oženjen: potvrda o crkvenom vjenčanju. 


Potvrdni list 

Svaki krizmenik treba imati potvrdni list sa svojim podacima, a taj 
mu list izdaje župni ured njegovog sadašnjeg boravka. 

U slučaju da je kršten i pričešćen u drugoj župi neka na vrijeme po- 
traži svoje dokumente i donese ih svom sadašnjem župniku da u zadnji 
čas ne bude neprilika. 

Potvrdni list treba potvrđenik držati u rukama prije same Potvrde tako 
da svećenik idući pred biskupom može odmah vidjeti ime zapisano na 
listu i glasno ga pročitati. 

Tvoj krizmeni dan 

Neka to bude dan ozbiljnosti i radosti. Ne misli na darove, kuma 
i odijelo ili druge sporedne stvari. 

Naprotiv, trsi se da svoje misli usredotočiš na Krista koji će u tvoje 
srce izliti Duha istine, ljubavi i dobrote. Pronađi u tome danu Časove 
tišine i sabranosti u kojima bi se mogao iskreno s Bogom porazgovoriti. 

U času kad budeš primao Duha Svetoga ili kod sv. Pričesti izlij svoje 
srce Bogu koji ti je iskazao toliku milost i moli ga da ostaneš vjeran u 
pohađanju vjeronauka, mise i sakramenata. 

Roditeljima i kumovima 

Dragi roditelji i kumovi! 

Neka krizma vašeg djeteta ili kumčeta ne bude za vas samo vanjska 
parada ili olakšanje da je s njegovom vjerskom poukom sve svršeno, nego 
neka taj sakramenat bude za vas osobno i za cijelu vašu obitelj duhovna 
obnova. 

Kod zajedničke večernje molitve iznesite Gospodinu želju da vaš sin, 
ili kumče, što dostojnije primi ovaj veliki sakramenat, te da nakon njega 
njegov vjerski život postane dublji, bujniji i bolji. 

Danas kumovi mogu biti i roditelji, no ukoliko izaberete nekog dru- 
gog za kuma, neka taj bude vašem sinu ili kćeri zaista uzor kršćanskog 

života. 

56. Sveta pričest ili Presveti oltarski sakramenat 

Sv. Pričest je pravo Tijelo i prava Krv Isusa Krista pod prilikama 
kruha i vina, a Isus ga je ustanovio na Posljednjoj večeri riječima: 

»Uzmite i jedite! Ovo je Tijelo moje koje se za vas daje, Ovo činite 
na moju uspomenu! Ovo je Krv moja, krv Saveza koja se prolijeva za sve, 
za oprošten je grijeha.« (Mt 26, 26 — 28). 

U sv. Pričesti primamo AUTORA svih sakramenata samoga ISUSA 
KRISTA! Stoga je primanje njegovog Tijela i Krvi nešto neusporedivo 
veliko i važno za svakog kršćanina, pogotovo zato što je sam Isus rekao: 

»Ako ne budete jeli Tijela Sina čovječjega i ne budete pili njegove Krvi 
nećete imati u sebi života!« (Iv 6, 53). 

57. Sveta Misa 

Sveta Misa je obnavljanje Vazmenog otajstva, tj.: 

• Posljednje večere, 

• Isusove žrtve na križu, 

• i Isusovog uskrsnuća. 

Mnogi kršćani zaboravljaju bit mise pa misi prisustvuju kao gledaoci 
u kinu ili kazalištu. 

No kod mise treba sudjelovati, i to ne samo pjesmom i recitiranjem 
već čitavim svojim životom i radom prikazujući sebe s Kristom, koji na 
oltaru obnavlja svoju smrt i svoju otkupiteijsku žrtvu pod prilikama kru- 
ha i vina. 

Dijelovi svete Mise: 

Sveta misa se dijeli na dva velika dijela: 

1. Služba riječi 

2. Služba Euharistije 

Prije i poslije ovih glavnih dijelova postoje kraći uvodni 
i završni obredi: 

Uvodni obredi: 

• Ulazna pjesma i pozdrav 

• Ispovijedam se . . . 

• Gospodine smiluj se . . . 

• Slava 

• Molitva 

I. SLUŽBA RIJEČI: 

• 1. čitanje 

• Psalam 



• 2. čitanje 

• Evanđelje 

• Propovijed 

• Vjerovanje 

• Molitva vjernika 

II. SLUŽBA EUHARISTIJE: 

• Prikazanje 

• Euharistijska molitva ili kanon 

• Pretvorba 

• Pričest 

Završni obredi: Pozdrav i blagoslov. 


U žrtvi svete mise nisi 
i priČestilL 


II 


o potpuno 


i u cijelosti prisustovall, ako se nisi 


»I 


o 


Priprava: 

Nas toj se uvijek pripraviti za svetu Pričest. Budi barem jedan 
sat natašte prije Pričesti. Nemoj ići na sv. Pričest bez poštovanja, 
nedolično odjeven, već joj pristupi sabrano i ponizno, znajući da 
si pred Bogom uvijek malen i da je on neizmjerno svet. Pokaj 
se za lake grijehe, a ako imaš što težega, prije se ispovijedi. 


Zahvala: 

Poslije sv. Pričesti zahvali se Bogu za tu veliku milost da 
si mogao primiti pravo Tijelo i Krv Isusa Krista. Ako ne znaš 
svojim riječima moliti posluži se Svetim pismom ili molitvenikom. 
Zadrži se što ti dulje dopuštaju tvoje dužnosti u molitvi i raz- 
govoru s Gospodinom jer su to najdragocjeniji časovi za molitvu. 

Sv. Pričest umnožava milost posvetnu, oprašta lake grijehe, 
čuva nas od teških, slabi u nama zle sklonosti i strasti, jača nas 
u dobru. 

Kakvog li vrela snage i čistoće za vas mlade? 

A koliki su tako nehajni da bi je češće primali? 

No ti odluči da ćeš je primiti svake nedjelje, a u tjednu kad 

budeš mogao. 

Kad prolaziš kraj crkve navrati se na kratki pohod jer je 
[sus uvijek prisutan u svetohraništu. Osjetit ćeš ubrzo da se nakon 
tih pohoda vraćaš okrijepljen i duhovno ojačan. 


58. Sakramenat pomirenja ili ispovijed 

Na sam dan Uskrsa Isus dolazi apostolima i kao najveći dar i plod 
svoga uskrsnuća daje im vlast opraštati grijehe: 

»Primite Duha Svetoga, kojima otpustite grijehe, otpuštaju im se: ko- 
jima zadržite, zadržani su im« (Iv 20, 22). 

Isus je znao koje je ropstvo najteže i što najviše okiva čovjeka: grijeh. 
Moderni čovjek to ne priznaje, ali neumorno obilazi psihijatre da bi smi- 
rio pogaženu savjest. 

Isus jedini nudi pravo smirenje savjesti: a to je priznanje i kajanje 
za svoj grijeh i vraćanje Bogu. 

Sakramenat ispovijedi je povratak izgubljenog sina Ocu. 

U sakramentu ispovijedi sam Bog nam oprašta grijehe preko svećenika. 


Za ispovijed je potrebno: 

a) ispitati savjest 

b) iskreno se pokajati za svoje grijehe 

c) čvrsto odlučiti da nećemo više griješiti 

d) ispovijedi ti svećeniku grijehe 

e) izvršiti pokoru. 


a) Ispitati savjest 

Što je savjest? Savjest je Božji glas u nama. Nema čovjeka koji u 
sebi nije iskusio nutarnji glas koji ga hvali ili kori već prema tome da 
li je učinio dobro ili zlo! 

Romani, pjesme i drugi spisi kao i znanstvena istraživanja povijesti 
i etnologije pokazuju da ljudi svih vremena, kultura i naobrazbe imaju 
savjest. Kad bi savjest bila samo pritisak društva, socijalne sredine, onda 
bi kraljevi, suci, zapovjednici, itd. bili izuzeti od njezinih prigovora. No 
činjenice pokazuju upravo suprotno .21 

Svaki čovjek mora prvenstveno slušati svoju savjest jer će po njoj 
odgovorati Bogu. No savjest može biti i iskrivljena: nenamjerno ili na- 
mjerno. Zato je svaki čovjek dužan da oblikuje svoju savjest. U slučaju 
da netko namjerno iskrivi svoju savjest bit će za to odgovoran. 

»Savjest se može najbolje ispitati i oblikovati prema 10 zapovijedi 
Božjih i 7 glavnih grijeha. 


1. JA SAM GOSPODIN BOG TVOJ! 

NEMAJ DRUGIH BOGOVA UZ MENE! 

Kakav je moj stav prema Bogu? 

Da li nastojim da Boga upoznam? 

Da proučim i upoznam svoju vjeru? 

Tražim li rješenja u svojim vjerskim sumnjama? 

Znam li o tome pitati svećenika za savjet? Da li uopće uzimam 
Boga ozbiljno, ili mi je on nezanimljiv? Da li je Bog predmet moje 
ljubavi kako to od mene traži Sv. Pismo kad kaže: 

»LJUBI GOSPODINA BOGA SVOGA SVIM SRCEM SVOJIM, SVOM 
DUŠOM SVOJOM I SVOM SNAGOM SVOJOM!« 


*1 S. Weisgerber: »S Kristom kroz mladost« Zagreb 1977. br. 13 — 17. 

Moj odnos prema Bogu očituje se u mojoj molitvi: Kakva je ona? 
Rastresena? Nemarna? Koliko se molim? Možda uopće ne molim? 


2. NE IZUSTI IMENA GOSPODINA BOGA SVOGA UZALUD! 

Psovka, kletva, itd. su grijesi koji uz to što vrijeđaju Boga poka- 
zuju i čovjekovu nekulturu i divljaštvo. — Možda ne psujem, ali 
da li Božje ime izgovaram s poštovanjem, da li mu se zahvaljujem 

i divim? 

3. SPOMENI SE DA SVETKUJEŠ DAN GOSPODNJI! 

Izostati od nedjeljne mise je, ako nema dovoljnih razloga, velika 
stvar jer to pokazuje da je barometar moje ljubavi prema Bogu 
vrlo nizak. Ako sam strastveni nogometaš nema toga na svijetu 
što bi me spriječilo da ne prisustvujem utakmici? — Dakle: Na 
kojem je mjestu Bog u mojem životu? 

Možda idem redovito na misu svake nedjelje i zapovijedanog blag- 
dana: Božić, Nova Godina. Bogojavljenje, Uskrs, Spasovo, Duhovi, 
Tijelo vo, Bezgrešno Začeće, Velika Gospa, Svi Sveti, sv. Josip i sv. 
Petar i Pavao, ali kakvo je moje prisustovanje sv. misi? 

Kad se dvoje vole, uvijek imaju nešto reći jedno drugome, a ja 
sam pred Bogom nijem — i kod mise nezainteresiran, mlak i 

nemaran? 



POŠTUJ OCA I MAJKU DA DUGO ŽIVIŠ I DOBRO T BUDE NA 
ZEMLJI! 


Možda nazivaš svoje roditelje stari i stara, smatraš ih konzerva- 
tivnima i zaostalima, a jesi li se ikada pokušao staviti u njihov 


položaj? Otac i majka rade, kući dolaze umorni. Da li si ikada 
pokušao nešto učiniti da im olakšaš njihovo breme rada i života? 
Da li si takav da im možeš biti na ponos i veselje? Možda im 
svojim slabim ocjenama u školi zagorčavaš život? Jesi li kada 
pokušao da ih s nečim razveseliš? — Pa i kad bi tvoji roditelji 
imali teške mane, bio bi dužan da ih ljubiš i poštuješ jer su ti 
darovali život! 




v * * w * 


1 * T * 






* v 

5. NE UBU! 

Grijeh je ubiti ili raniti sebe ili drugoga — no ne mora to 
biti samo nožem ili pištoljem, danas ima i modernih sredstava 
ubijanja: cigareta, alkohol, droga!!! — Možda mislim da u svemu 
tome ne griješim, no ima načina da drugima budem težak, čak 
i nesnosno težak, da ih stalno s nečim zabadam, srdim, rugam se 
i okrivljujem za nešto što nisu načinili. — Možda drugima dajem 
zao primjer i time im dajem poticaj da i oni budu gori? Da li 
se trudim da druge potičem na dobro i da im sam dajem u 
tome dobar primjer? 

6. NE SAGRIJEŠI BLUDNO! 

Da li sam mislio da je Bog meni dao moje tijelo na dar i 
da mu za to tijelo zahvalim? Takvog čuda nema nijedan stroj na 
svijetu da može proizvoditi sebi slične strojeve! — No Bog želi 
da tu silu u nama, što je predstavlja spolnost, privlačnost prema 
drugom spolu, ne zloupotrijebimo za sebični užitak s drugim ili 
sa samim sobom! Svaka zloupotreba je grijeh jer ona pokazuje 
da u kontaktu s drugim ne želim njegovo dobro, da ne gledam 
u njemu Božju sliku, već da je taj drugi predmet moje požude 
i pohlepe. 

Isto tako čin ^ipunog predanja pridržan e bračnim drugo- 
vima jer ljubav mladića i djevojke treba kroz ovo odricanje sa- 
zreti da mogne kasnije preuzeti sve žrtve i obaveze obitelji. Tko 
u tome popušta ide iz zla u gore: od trovanja pilulama, do ubi- 
janja nevinog djeteta. 

Bog ne želi da samo čuvamo izvanjsku čistoću, već da budemo 
čisti do u srž našega bića: u svojim mislima osjećajima, nakana- 
ma. Ako tu sve bude čisto, onda će i naše riječi, pogledi i geste, 
biti također čisti. Jer poštenje se ne može mjeriti centimetrima, 
ono je u dubini duše koja hoće drugome dobro radi Boga, 

U nekim okolnostima može se dogoditi da nekome dođu na- 
pasti i poteškoće — u tom slučaju treba uvijek znati da nema 
grijeha tamo gdje čovjek nije svjestan i ne želi svjesno i hoti- 
mice učiniti nešto zlo. Ipak pazi! Ne gledaj i ne slušaj ono što 
bi ti moglo poslije naškoditi! — U napasti obrati se svećeniku i 
iskreno mu se povjeri i mnogih tvojih poteškoća će naprosto ne- 
stati! 

Ako se budeš hrabro borio, te primao često Tijelo Kristovo 
i molio za pomoć Djevicu Mariju, iskusit ćeš sreću i ljepotu či- 
stoće. 

7. NE UKRADI! 

Krasti je grijeh i sramota! Tuđe treba vratiti vlasniku! No 
mnogi ne misle da je krasti isto tako, ako ne dijele s drugim ono 
što im je Bog dao na dar. Možda si dobar đak, Što Činiš da 
pomogneš slabije nadarene drugove? Možda se tvoja obiteV do- 
bro hrani, a tvoj kolega ili kolegica u razredu nemaju svaki dan 
topli obrok? Svoj džeparac trošiš na kino i na »žvake« a djeca 
u Indiji umiru od gladi?! Razmisli o tome! 

8. NE RECI LAŽNA SVJEDOČANSTVA! 

Lagati je ružno! Poslovica kaže: »Gdje laž ruča, ne večera!« Netko 
je rekao da se najteže popravljaju lažljivi ljudi, jer onaj koji 
stalno glumi počne konačno i vjerovati u ono što predstavlja. 
Možda sam dvoličan? Možda nemam snage da kažem istinu, iako 

znam da će netko zbog toga stradati? Možda nemam ljepšeg pred- 
meta razgovora kad se susretnem s prijateljem ili prijateljicom 
nego da ogovaram one koji nisu prisutni? 

A Krist je rekao za sebe: »Ja sam Put, Istina i Život!« 

Za Kristom možemo ići samo u istini« — i to do te mjere da 
smo za tu istinu spremni i život dati! 

9. NE POŽELI TUĐEG ŽENIDBENOG DRUGA! 


10. NE POŽELI TUĐE STVARI! 

Ove dvije zapovijedi dopunjuju 6. i 7. zapovijed i jasno nam 
pokazuju da je već zla i svojevoljna želja grijeh, jčr nužno vodi 
u grijeh. 

Crkva ima pravo da svojim vjernicima dade još neke norme ili zapovijedi. 
Tako imamo i 5 crkvenih zapovijedi: 

1. Svetkuj zapovijedane blagdane i slušaj pobožno svetu misu u 
nedjelju i zapovijedane blagdane. 

2. Posti zapovijedane poste i u određene dane ne mrsi. 

3. Svake se godine najmanje jedamput ispovijedi i o Uskrsu pri- 
česti. 

4. Drži se ženidbenih zakona svete Crkve. 

5. Doprinosi za crkvene potrebe. 


Sve zapovijedi i svi propisi svode se zapravo na jedno: na ljubav pre- 
ma Bogu I bližnjemu. Po ovoj ćemo ljubavi biti suđenL 

Savjest možemo još ispitati i prema sedam glavnih grijeha: 


1. oholost 

2. škrtost 

3. bludnost 

4. zavist 

5. neumjerenost u jelu i piću 

6. srditost 

7. lijenost 


b) Iskreno se pokajati za svoje grijehe 

Razmisli kako je grijeh nešto strašno, napose u tvojim osobnim okol- 
nostima te kako su posljedice grijeha već ovdje na zemlji mučne i neu- 
godne. Koliko tek u vječnosti?! 

Pokaj se napose što si svojim grijehom uvrijedio Boga — dobrog 
Oca — kojeg je Isus tako divno ocrtao u biser-priči o »Izgubljenom sinu« 
(Lk 15. gl.) Bog naš Otac ljubi svakog od nas i iščekuje njegov povratak 
s velikom čežnjom. 


c) Čvrsto odlučiti da nećemo više griješiti 

* 

Bez čvrste odluke da ćemo izbjegavati grijeh, ispovijed nije dobra 
jer pokazuje da je naše pokajanje bilo neiskreno i površno. Sv. župnik 

arški, kojemu su ljudi dolazili jatimice na ispovijed i čekali po nekoliko 
dana da dođu na red, znao je sam činiti teške pokore umjesto nekog po- 
kornika, koji nije pokazao čvrste volje da se odrekne grijeha. 

d) Ispovijedi ti svećeniku grijehe 

Iskreno priznaj sve svoje grijehe, a ako o nekojem sumnjaš reci onako 
kako te savjest optužuje. Nemoj tajiti grijeha, jer lažnom ispovijeđu umje- 
sto mira, naći ćeš još veću grižnju savjesti zbog počinjena svetogrđa. 

Ne boj se reći grijehe svećeniku, jer je on vezan ispovijednom tajnom 
i neće ni uz prijetnju smrti odati tvoje grijehe. 

e) Izvršiti pokoru 

Izvrši odmah ono što ti je svećenik rekao. Nemoj odgađati da ne zabo- 
raviš. A dodaj i koju svojevoljnu žrtvu kao pokoru za vlastite grijehe. 

Red ispovijedi: 

• Pozdrav: Hvaljen Isus! — U ime Oca i Sina i Duha Svetoga! 

• Svećenik: Božje nam svjetlo sjaji u srcu: 

Bog neka ti dade spoznati tvoje grijehe i njegovo milosrđe! 

• Pokornik: Amen! 

(Svećenik može tada nešto pročitati iz Sv. Pisma, — a pokornik 
se tada predstavi: npr.: idem u taj i taj razred, ili srednjoškolac 
sam, student, itd. 

• nakon toga reći svoje grijehe — 

• zatim slijedi pokajanje: 

Bože moj, kajem se od svega srca jer grijehom uvrijedih tebe, 
Oče, najveće i najmilije dobro. — Žao mi je za sve zlo što ga 
učinih i dobro koje propustih. — čvrsto odlučujem s tvojom mi- 
lo šću: činiti pokoru, ispraviti nepravdu i sablazan, kloniti se grešne 
prigode i više ne griješiti. Po zaslugama muke Spasitelja Isusa 
Krsta smiluj mi se, Gospodine. 

(tada mu svećenik u ime Kristovo daje odrijeŠenje) 

Pokornik: Amen! 

Svećenik: Hvalite Gospodina jer je dobar. 

Pokornik: Vječna je ljubav njegova. 

Svećenik: Gospodin ti je otpustio grijehe. Idi u miru! 


Nakon svakog teškog gri eha odmah se ispovijedi — a svake večeri ispi- 
taj savjest i pokaj se! 

Ne znamo naime, nikada u kojem času života, će nas Bog pozvati k sebi. 
Zato se trudi da se pred njegovim licem pokažeš čiste savjesti! 

59. Sakramenat bolesničkog pomazanja 

je sakramenat za bolesnike koji im donosi duševnu jakost za podno- 
šenje boli, a koji puta i tjelesno ozdravljenje. Podjeljuje ga svećenik ma- 
žući bolesnika na čelu i na rukama uz riječi: 

Ovim svetim pomazanjem i svojim preblagim milosrđem neka ti Go- 
spodin milošću Duha Svetoga pomogne! — Amen. 

60. Sakramenat svećeničkog reda 

je sakramenat kojim se kršćaninu podij eljuje svećenička vlast i milost 
da može dostojno vršiti svetu službu. 

61. Sakramenat ženidbe 

je sakramenat kojim se podijeljuje roditeljska vlast i milost. 

Sv. Pavao uspoređuje ženidbeni vez sa vezom Krista i Crkve. Krist je 
toliko ljubio Crkvu da je za nju prolio svu svoju krv, — tako se muž 
i žena moraju međusobno ljubiti i jedno za drugo žrtvovati da bi u toj 
klimi ljubavi njihova djeca mogla rasti i postati pravi kršćani. 



62. Praktičan vjernik živi od vjere i po vjeri 


a) Živi od vjere, tj. od snage koju mu vjera daje, a živi i po vjeri jer 
Krist postavlja velike zahtjeve na svoje sljedbenike: 

»Tko ne uzme svaki dan svoj križ, ne može biti moj učenik!« 

»Tko vrši moje zapovijedi taj me ljubi!« 

b) Da bi mogao vršiti zapovijedi on moli. 

molitva može biti usmena: Oče naš, Zdravo Marijo, Slava Ocu, 
Vjerovanje, i sve molitve koje naglas recitiramo. 

Molitva može biti i mislena: kad razmišljamo o nekoj istini svoje vjere 
ili nastojimo jednostavno i spontano poput djeteta razgovarati s Bogom 
kao sa svojim prijateljem. 


c) Kršćanin sudjeluje kod mise, a ne pribiva joj pasivno kao gledalac. 
Nastoji da se osobno angažira kod mise. 

d) Kršćanin će napose pokazati da prakticira ljubav prema bližnjemu, 
tj. da je spreman žrtvovati se u korist drugoga. 

63. Sakramenti nas vode k Presvetom Trojstvu 

U uvodu smo rekli da je Nevidljivi Bog htio da ljudima postane vidljiv 
i da je zato poslao svoga Sina Isusa Krista koji je postao sakramenat Boga 
— a Crkva koju je Isus osnovao je sakramenat Krista sa svojih 7 sakra- 
menata. 

Zato svi sakramenti imaju ulogu da nas vode Kristu, a preko njega 
Ocu u Duhu — dakle k Presvetom Trojstvu. 

64. Presveto Trojstvo 

Presveto Trojstvo je teološki izraz da se jasnije izrazi u Bogu njegovo 
jedinstvo božanstva i trojstvo osoba. 

Isus je puno govorio o Ocu i o Duhu, i iz njegovih se riječi razabiralo 
jasno: 

• da je Otac Bog 

• da je Sin Bog 

• da je Duh Bog. 

No Isus govori samo o jednom Bogu. Prema tome samo je jedan Bog, 
a u njemu su tri osobe: 

BOG OTAC, BOG SIN I BOG DUH SVETI. 

Presveto Trojstvo je najveća tajna naše vjere. Pokušajmo je shvatiti 
ovom usporedbom. Bog nije osamljenik. On je zajednica osoba koje se 
ljube. Čovjek, je stvoren na Božju sliku, postat će ta slika ako bude ljubio 
Boga i ljude oko sebe, i tako će shvatiti da je Bog: 

Otac, Sin i Duh Sveti punina neizmjerne ljubavi. 


65. Eshatologija 

Tom riječju obično se označava nauka o budućem vječnom životu. 

Ove godine, 17. svibnja, izdala je Kongregacija za nauk vjere veoma 
važan dokumenat, u obliku pisma, o zagrobnom životu. 

Pismo je potvrdio Sveti Otac Ivan Pavao II i odredio da ga se objavi. 
Cijeli dokumenat je objavljen u »Glasu Koncila«. 

Evo nekoliko najvažnijih točaka o kojima nam govori dokumenat: 

1. »Crkva vjeruje (usporedi Vjerovanja) u uskrsnuće mrtvih. 

2. Crkva tu misli na uskrsnuće cijeloga čovjeka; ono za izabrane nije 
ništa drugo nego proširenje samoga uskrsnuća Kristova na ljude. 

3. Crkva tvrdi da iza smrti preživljuje i opstoji određeni duhovni sa- 
stojak, obdaren sviješću i voljom, tako da ljudsko »ja« i dalje postoji. 
Da bi označila taj sastojak, Crkva upotrebljava riječ »duša«. A ta je riječ 
posvećena upotrebom u Pismu i Predaji. Ne niječući da taj izraz u Bibliji 

ima više značenja, Crkva ipak drži da nema ozbiljna razloga da bi se od- 
bacio, nego ga smatra izražajnim sredstvom prijeko potrebnim za pot- 
poranj vjere kršćana. 

4. Crkva odbacuje svaki oblik mišljenja ili govorenja koji bi učinio pro- 
luriječnima ili nerazumljivima njezinu molitvu, njezine pogrebne obrede, 
njezino štovanje pokojnika, jer sve su to u biti »teološka mjesta«. 

5. Sukladno Pismu, Crkva očekuje »slavnu pojavu Našega Gospodina 
Isusa Krista«, (Dei Verbum 1,4), smatrajući ipak da je to nešto različno 
i odijelito s obzirom na ono stanje u kojem se čovjek nađe neposredno 

nakon svoje smrti. 

6. U svom naučavanju o sudbini čovjeka nakon njegove smrti, Crkva 
odbija sva tumačenja koia bi oduzela sriisao Marijinu uznesenju u onome 
u čemu je ono jedinstveno, što znači da je tjelesno proslavi jenje Djevice 
predujam one proslave koja je namijenjena i svim drugim izabranicima. 

7. Crkva, vjerna Novom Zavjetu i Predaji, vjeruje u sreću pravednika 
koji će jednom biti s Kristom. Ona vjeruje da vječna kazna očekuje gre- 
šnika koji će biti lišen lica Božjega, vjeruje da se ta kazna odrazuje u 
svemu njegovu biću. Ona, napokon, vjeruje u možebitno čišćenje izabranih 
prije gledanja Boca. No, to je doista različito od muka osuđenih. To je 
ono što Crkva misli o paklu i čistilištu. 


Ni Pismo ni teologija ne pružaju nam dovoljno svjetla da bismo si 
modi predstaviti onostranost. Kršćanin se treba čvrsto držati dviju bitnih 
točaka: on s jedne strane treba vjerovati u temeljnu neprekinutost, koja, 
snacom Duha Svetoga, postoji između sadašnjeg života u Kristu i života 
buduće ea. Ljubav' je, naime, zakon Kraljevstva Božjega, a mjera naše 
ljubavi na ovom svijetu, bit će i mjera našeg sudioništva u nebeskoj slavi. 
No s druge strane, kršćanin treba uvidjeti korjeniti prekid između sadaš- 
njosti i budućnosti, tako da on vođen vjerom dolazi do pune svjetlosti: 
bit ćemo s Kristom i »gledati Boga« (I Iv 3,2) evo nečuvena obećanja i 
otajstva u kojem je sva naša nada. Ako se predodžba pred tim zaustavlja 

srce instinktivno ide do dna.«-- 

A kad se na Sudnji dan pojavi ISUS KRIST u slavi i moći sva plemena 
zemlje priznat će ga kao svoga Spasitelja i Sina Božjega. Njegovi izabra- 
nici će poći s Njime u vječni život, a oni koji su odbili njegovu ljubav i 
spasenje, u vječnu otuđenost od Boga (jer Bog do kraja poštuje ljudsku 

slobodu). 

Nakon toga će Isus predati vlast nad svime Ocu: 

da Bog bude sve u svemu! 


22 .Glas Koncila« br. 22 (1979) 22. srpnja, str. 3 

Apostolsko VJEROVANJE \J 

Vjerujem u Boga, Oca (Svemogućega 
Stvoritelja neba i zemlje. 

I u Isusa Krista, Sina njegova jedinoga, 
koji je začet po Duhu Svetom, 
rođen od Marije Djevice, 
mučen pod Ponoijem Pilatom, 
raspet, umro i pokopan; 

sašao nad pakao: 'treći dan uskrsnuo od mrtvih; 
uzašao na nebesa, 

sjedi o desnu Boga Oca svemogućega; 
o don ud će doći suditi žive i mrtve. 

Vjerujem u Duha Svetoga, 

svetu Crkvu katoličku, općinstvo svetih, 

oproštenje grijeha, 

uskrsnuće tijela, život vječni. — Amen. 

{Ovo se Vjerovanje zove apostolskim, jer se smatra 
da potječe iz apostolskih vremena, a još više jer 
sadrži sve najvažnije istine vjere, koje su Apostoli 
navješćivali). 


Niče j sko-Carigradsko VJEROVANJE 

Vjerujem u jednoga Boga 

Oca svemogućega, stvoritelja neba i zemlje, 

svega vidljivoga i nevidljivoga. 

I u jednoga Gospodina Isusa Krista, 
jedi no rođenoga Sina Božjega. 

Rođenog od Oca prije svih vjekova. 

Boga od Boga, svjetlo od svjetla, 
pravoga Boga od pravoga Boga. 

Rođena, ne stvorena, istobitna s Ocem, 
po kome je sve stvoreno. 

Koji je radi nas ljudi i radi našeg spasenja 
sišao s nebesa. 

I utjelovio se po Duhu Svetom 
od Manije Djevice: 
i postao čovjekom. 

Raspet također za nas: 

pod Poncijem Pilatom mučen i pokopan. 

I uskrsnuo treći dan, po Svetom Pism/u. 

I uzašao na nebo: sjedi s desne Ocu. 

I opet će doći u slavi suditi žive i mrtve, 
i njegovu kraljevstvu neće biti kraja. 

I u Duha Svetoga, Gospodina i životvorca; 

koji izlazi od Oca i Sina. 

Koji se s Ocem i -Sinom skupa časti 

i zajedno slavi; 

koji je govorio po prorocima. 

I u jednu svetu katoličku i apostolsku Crkvu. 

Ispovijedam jedno krštenje 
za oproštenje grijeha. 

I iščekujem uskrsnuće mrtvih. 

I život budućega vijeka. Amen. 

(Ovo je Vjerovanje sastavljeno u doba velikih Kon- 
cila u Niceji (325) i Carigradnu (381). Zbog raznih 
zabluda bilo je potrebno, pojasniti i naglasiti vjeru 
u Isusa Krista Sina Božjega pa je zato proširen dio 
Vjerovanja koji se odnosi na Drugu) božansku 
Osobu.) 


Oče naš 


Oče naš, koji jesi na nebesima, 

sveti se ime tvoje, 

dođi kraljevstvo tvoje, 

budi volja tvoja, 

kako na nebu tako i na zemlji. 

Kruh naš svagdanji daj mam danas. 

I otpusti nam duge naše 

kako i mi otpuštamo dužnicima našim; 

i ne uvedi nas u napast, 

nego izbavi nas od zla, Amen. 

Zdravo Marijo 


Zdravo Marijo, milosti puna, Gospodin s tobom! 
Blagoslovljena ti među ženama, 
i blagoslovljen plod utrobe tvoje Isius. 

Sveta Marijo, Majko Božja, moli- za na-s grešnike 
sada i na čas smrti naše. Amen. 


Slava ocu 

Slava Ocu i Sinu i Dubu Svetomu. 

Katko bijaiše na početku, 

tako i sada i vazda, i u vi jeke vjekova. Amen. 


Glavne isti ne katoličke vjere 

L Samo je jedan Bog, a tri su božanske osobe: Otac ‘i Sin 

2. Bog je sve stvorio, sve uzdržava i upravlja. 

3. Duša je čovječja besmrtna. 

4. Sin je Božji postao čovjekom i otkupio nas svojom smrću na tkrižu. 

5. Bog će dobro nagraditi nagradom, a zlo (kazniti vječnom kaznom. 


/ 

i Duh Sveti. 

tiskano u' katekizmu »Snagom Duha« 


Vjerujem u Boga koji je stvorio nebo i zemlju, sve vidljivo i nevid- 
ljivo, i sve je bilo veoma dobro. Vjerujem u Boga koji živi neizrecivom , 
puninom svoga života — bez početka i svršetka. On JEST i svuda i uvijek 
je PRISUTAN. Stvaranjem je očitavao svoju ljubav da usreći mnoga bića 
nevidljivog svijeta — anđele, i vidljivog svijeta — ljude. Zato je čovjeku 
darovana stvarnost neumrle duše. 


Vjerujem u Boga koji je stvorio ČOVJEKA na isvoju isli'ku i priliku, 
kojemu je ponudio svoju ljubav za vječni SUŽIVOT. Zato ga je obdario 
slobodom, jer odaziv na ponudu ljubavi može biti samo iz slobode. U taj 
odaziv slobodno biće ulaže sebe, svoje vrijeme i svoju vječnost; to znači 
reći Bogu i svom postanku: DA! Kad čovjek prihvaća Boga, prihvaća svoju 
veličinu, ljepotu, sreću kako je to Bog o čovjeku zamislio. Sav je misterij 
slobode u tome. Sloboda je dovršena u svojoj punini temeljnim opredje- 
ljenjem čovjeka za Boga: to znači životno opredjeljenje za istinu, praved- 
nost, ljubav, za DOBRO; to .znaci odlučnu protivnost svakom ZLU. 

Vjerujem u Boga koji veoma ozbiljno shvaća svoje stvaranje, prema 
tome i čovjeka. Stoga ga čini odgovornim za njegov izbor, jer čovjek (kao 
i anđeo) može reći: NE! I u taji »ne« može uložiti cijeloga sebe, svoje 
vrijeme i svoju vječnost. Taj je »ne« u konačnici najveća bol (za Boga 
i za čovjeka. Za Boga je LJUBI ; gubitak ljubljenog bića bol je u Ljubi- 
telju. Ta je BOL objavljena u muci i smrti Isusovoj na križu. Reći Bogu 
»ne« znači odreći se smisla svoga postojanja, znači do temelja izobličftti 
vlastito biće. Kad taj »ne« postane neopoziv, kada su odbijene svi pokuša jji 
Božji da nađe izgubljeno i izliječi bolesno, bol se promašenog stvaranja 
u jednom biću može produljiti u VJEČNOST. 


U ovom se slobodnom DA i slobodnom NE sastoji bit dobra i zla. Do- 
bro i zlo suočuju se nepomirljivo, do neizmjerne udaljenosti. U tome je 
stvarnost NEBA i PAKLA. Nije li konačno sva bol svijeta, povijesti; oj pakla 
u gubitku Boga, u bijegu od njega koji jedilni može biti sreća svojih stvo- 
renja? 



Vjerujem u Boga križa koji je toliko ljubio čovjeka da je za njega 
umro. Ali isto tako vjerujem u Boga koji je tako protivan ZLU <a zlo 
razara svu dobrotu, svu ljepotu njegova stvaranja u anđelima i ljudima) 
da će snagom svoje SVETOSTI reći: »Odlazite od mene svi koji činite 
bezakonje! Ne poznam vas!« On će to reći s bolju probodenog Srca; vidjet 
će koga su proboli! Ali na -to je prisiljen zlorabljenom slobodom svoga 
stvorenja koje je BOGU reklo neopozivo NE: »Odlazi od mene. Stvoritelju 
i Raspeti Spasitelju, ja TEBE ne trebam!« U tome je sva sudbonosnost 
i potresnost stvorene slobode. 


Vjerujem u Boga koji je puninom svoje Ljubavi SVETOST i 1 PRAVED- 
NOST. Ne može biti ravnodušan prema grijehu svoje djece jer taj grijeh 
uništava njegovu djecu. Bog je ponudio čovjeku da s NJIM usavršuje ovaj 
svijet i sazrijeva za BUDUĆI SVIJET. Grijeh je rušenje Božjega djela! 
»Blago čistima, srcem: oni će Boga gledati«. (MT 5,8). 


Vjerujem u Boga koji nije nemoćan pred grijehom. Grijeh je očit u 
svoj prolivenoj krvi povijesti; u svim rasplakanim suzama čovječanstva'. 
I krv i suze teku iz grijeha. Nije to samo krv prolivena okrutnom a zloči- 
načkom samovoljnom silnika starih i novih vremena; nije to samo krv 
prolivena u svim razbojstvima i ratovima povijesti; u to more krvi slijeva 
se svaki dan i tiho .prolijevanje krvi još nerođene djece. 


Ne teku poviješću samo rijeke suza zgaženih nepravdama, potlačenih, 
obespravljenih; tu se slijevaju i suze napuštene djece, prevarenih žena i 
izdanih muževa, obeščaščenih i. izrabl jesnih djevojaka, napuštenih staraca 

i nevoljnika. 

Vjerujem u Boga milosrđa i ljubavi koji do zadnjeg Časa nudi čovjeku 
oproštenje, bori se u njegovoj . vlastitoj savjesti za njegovo spasenje. Zato 
je dao Grkvu i tolika sredstva spasenja; zato Duh Sveti 'kuca na srce 
svakog čovjeka bez izuzetka. Ali vjerujem i u Boga pravednosti koji će 
biti s punim pravom svoje Svetosti SUDAC svakog života i povijesti; ON 
će najistiniitije ocijeniti sve što smo s Njime ostvarili u sebi i u svijetu 
da budemo slika Božja, sinovi Božji, ali i 'sve ono čime smo bez iNjega 
razorili u sebi sliku Božju i u svijetu djelo Božje. Tko konačnim NE zaledi 
u sebi svo u ruševinu, što mu preostaje drugo nego vječna odijeljenost od 

Ljubavi i Svjetla! 


Vjerujem u Boga DEKALOGA (»»Deset zapovijedi«) i u* Boga BLAŽEN- 
STAVA jer je i u jednom i drugom izražena BOŽJA NORMA ( .kon) ljud- 
skog postojanja, ideal ljudskog bića d njegova sreća; to su u dubini savjesti 
položeni temelji svih ljudskih odnosa. 

Vjerujem u Boga LIJEČNIKA koji, 'snagom Ljubavi, zahvaća u ljudski 
život i u povijest da KRIŽEM liječi rane Zla u ljudskom biću;* da čupa 
čovjeka iz grijeha makar to čovjeka boljelo. Pere Zemlju »potopom« da 
bi se ljudi pokajali i spasili za svoje vječno određenje;. pa£i Zemlju »va- 

trom« da bi spalio otpor ljudskog srca Ljubavi i osvojio ga kroz kajanje 
za novo Rođen e. I kad čovjek tsamog sebe ludostima dovede do očaja i 
apsurda, naš Bog ’može i to pretvoriti u lijek da ne bi bila promašena 
vječnost. 

Sva bit, smisao, dubina i širina našeg postojanja ipak nije vrijeme 
nego vječnost. Radi spasenja ljudske vječnosti Bog ruši sv f e IDOLE što 
su ih ljudi uvijek pripravni sebi postavljati kao bogove trčećj za lažnom 
srećom. Bog nam ruši kule jer bi nam na PROi i TO VAN J'U trebali dosta- 
jati šatori. Ludost je podrugljivo se smiješiti transcendentnoj NADI. Ludost 
je prolaz»nost proglasiti jedinim SMISLOM. Stoga Bog u svojo} Ljubavi 
i Milosrđu ruši laži i prijestolja. 


Vjerujem u Boga koji raspršuje ohole u mislima srca njihova, skida 
s prijestolja silne vladare, bogataše otpušta prazne, gladne (u prvom redu 
pravednosti) napunja dobrima i uzdiže PONIZNE. 


Sve su to očitovanja Božjč Ljubavi, koja je JAKA u stvaranju svjetova, 
a DUBOKA sve do smrti na Križu. Ljubav je to koja KRVLJU SINA ’BOGO- 
ČOVJEKA, vatrom DUHA SVETOGA i vodom neprestano rađa DJECU 
OČEVU; neprestano liječi povijest i ljudsko srce da bi već ovdje započelo 
Kraljevstvo Božje. Ljubav će na koncu morati odijeliti kukolj od pšenice 
da zauvijek zatvori ZLO u TAMU, a DOBRO u SVJETLOST. 


Vjerujem u Boga koji je u neizrpcivom ZAJEDNIŠTVU TROJSTVA 
i u beskrajnosti svoje JEDINE BITI večd od moga SRCA, VEĆI je od svih 
mogućnosti domišljanja najvećih umova u UTJELOVLJENOJ RIJEČI, 
Smrti i Uskrsnuću; u EUHARISTIJI i svim Sakramentima. 

Vjerujem u Boga koji je tako PONIZAN da je htio biti DIJETE DJE- 
VICE MARIJE iz Nazareta; a tako je VELIK da Knjiga Mudrosti o Njemu 
govori: »Sav je svijet pred tobom, Gospodine, kao zrnce praha na tezuljd 
i kao kaplja jutarnje rose što se spušta na zemlju« (Mudr 11, 22). 


Vjerujem da ZLO ne može imati svoj izvor u SVETOMU BOGU; ono 
ima svoj početak u OHOLU SRCU palih duhova. Njihova MRŽNJA na 
Boga, na LJUBAV pretočila i u srce čovjeka. Tako je obeščaščeno STVARA- 
NJE. Tako je ranjena POVIJEST. Tako je SMRT ušla u svijet. Sotona dje- 
luje, on je UBOJICA ljudi od početka. Tako ga naziva Isus Krist — Bogo- 
čovjek koji je došao da pobijedi njega, grijehe i smrt. Zli ne može. ubiti 
Boga u njemu samome, zato neprestano »nastoji da ga ubije u ČOVJEKU. 
Otac LAŽI i ZAVODNIK koji se uvijek predstavlja u lažnoj »ljubavi« kad 
šapće čovjeku da je on svoj »bog« — »samobog«. To je grijeh protiv DUHA 
SVETOGA, protiv LJUBAVI. Spasenje je uvijek PORAZ MRŽNJE, a POBJE- 
DA LJUBAVI, pobjeda DUHA. To je dolazak BOŽJEGA KRALJEVSTVA koje 
se ima dovršiti u NOVOM NEBU i NOVOJ ZEMLJI zauvijek kad se DO- 
GODI i naše USKRSNUĆE! Vjerujem da na POČETKU SVEGA stoji MI- 
STERIJ — TAJNA! I na SVRŠETKU stoji MISTERIJ — TAJNA! Pečate 

na KNJIZI TAJNE može lomiti samo onaj koji reče: »Ja sam Alfa i f >mega, 
govori Gospodin Bog — Onaj. koji jest i koji bijaše i 'koji dolazi, Svevladar« 
(Otk 1,8). On je JEDINI »dostojan uzeti Knjigu i otvoriti pečate njezine« 
(Otk 5, 9). I otvorit će ih na DAN SVOGA DRUGOG dolaska! Zato CRKVA 
HODOČASNICA, putujući kroz velike nevolje povijesti, moli: »DOĐI, 
GOSPODINE ISUSE!« (Otk. 22, 20). 

Franjo Kuharić 
zagrebački nadbiskup 

